MGA ARALING PANGSABADO MULA SA BIBLIA Sangay ng Nakatatanda Ang Buhay ni Abraham Tomo 93, Bilang 1 January - March, 2017 1
Mga Nilalaman 1. Ang Pagkatawag kay Abraham... 05 2. Ang Pananampalataya ni Abraham... 10 3. Ang Ipinangakong Binhi... 15 4. Ang Dalawang Anak ni Abraham... 20 5. Ang Tunay na mga Anak ni Abraham... 26 6. Ang Walang Hanggang Tipan... 31 7. Walang Hanggang Biyaya... 36 8. Isang Pananampalatayang Gumagawa... 41 9. Tagapagligtas ni Abraham... 47 10. Pagtitiyaga ni Abraham... 52 11. Nagsusumamo para sa Makasalanan... 57 12. Ang Mana ni Abraham... 62 Mga Aralin Mula sa Biblia, isang programa para sa araw-araw na pag-aaral, na batay lamang sa Biblia at Espiritu ng Hula na walang idinagdag na opinion. Ang mga sipi ay sinikap na mapaikli, upang maibigay ang maikli, tuwirang mga kahulugan. Ang mga panaklong [ ] ay ginamit sa ilang pagkakataon upang tiakin ang malinaw, tamang kahulugan, at maayos na pagbasa. Ang malawakang pag-aaral sa mga pinagkunan ng mga sipi ay matapat na iminumungkahi. 2
Paunang Salita Tumingin tayo sa ating palibot ngayon at ating makikita ang mga kalamidad na nangyayari sa bawat dako: karahasan, pagdanak ng dugo, natural na mga sakuna, at mga walang ulirang kasamaan. Ang lahat ng ito'y nagpapaalala sa atin na ang pangalawang pagparito ng ating Panginoong Jesus ay tiyak na malapit na. Upang malampasan ang mga hamong ito, upang maging handa sa pagsalubong sa ating Panginoon sa ulap ng langit, kinakailangan natin ang matatag na pananampalataya, ang pananampalataya ni Abraham. "Yaong mga nag-aangking naghihintay sa nalalapit na pagparito ng ating Tagapagligtas ay kinakailangang magkaroon ng pananampalataya na gaya ng kay Abraham, isang pananampalataya na pinahahalagahan sapagkat para nilang binili ito, isang pananampalataya na gumagawa na may pag-ibig at nagpapadalisay sa kaluluwa. Ang nakatalang halimbawa ni Abraham ay iniwan para sa atin na nasa huling mga yugto ng sanlibutan. Dapat paniwalaan natin na ang Diyos ay may hangarin sa atin, at siya'y hindi dapat lapastanganin. Siya ay tapat sa Kanyang sinasabi, at hinihingi Niya ang lubos na pananampalataya at kusang pagsunod mula sa atin. Pagkatapos ay Kanyang paliliwanagin ang Kanyang liwanag sa atin, at tayong lahat ay magiging liwanag sa Panginoon." - The Signs of the Times, April 1, 1875. Sa kuarter na ito ay ating pag-aaralan ang tungkol sa buhay ni Abraham. Ang tao ng Diyos na ito ay dumaan sa maraming pagsubok ng pananampalataya. Sa bawat pagsubok ay nabigyang pagkakataon si Abraham upang ipamalas ang kanyang tiwala sa Diyos at sa pangako na ibinigay sa kanya - na siya'y magiging isang "ama ng maraming nasyon". May mga pagkakataon na ang kanyang pananampalataya'y nag- alinlangan noong kanyang sinubukang tuparin ang mga pangako ng Diyos sa kanyang sariling panahon at pamamaraan. Gayunpaman, pinatunayan ng Diyos ang Kanyang katapatan, at sa nakatakdang panahon, ang unang ipinangako na anak ay naisilang kay Abraham. Ngunit inilaan ng Diyos ang pinakamahirap na pagsubok para kay Abraham, hindi sa panahon na siya'y bata at malakas pa, kundi sa panahon ng kanyang katandaan. "Malupit na nasubukan si Abraham sa kanyang katandaan. Waring ang mga salita ng Panginoon ay kahila-hilakbot at hindi inaasahan, ngunit kailan man ay hindi siya'y nagtatanong hinngil sa hustiya ng mga ito o nag-atubili sa kanyang pagsunod. Maaari siyang magmakaawa at idahilan na siya'y matanda at mahina, at hindi kayang ihandog ang anak na nagbibigay aliw sa kanyang buhay. Maaari niyang ipaalala sa Panginoon na ang utos na ito'y hindi sang-ayon sa mga pangakong ibinigay hinggil sa anak na ito. Ngunit walang pagrereklamo o pagsisisi ang pagsunod ni Abraham. Lubos ang kanyang patitiwala sa Diyos." - 4T, p.253. "Pinapayagan ng Diyos na maranasan ng kanyang bayan ang mga pagsubok upang sa kanilang katapatan at pagsunod, sila mismo ay lumago sa espirituwal, at ang kanilang halimbawa ay mapagkukunan ng iba ng lakas. . . . Ang mga pagsubok na matinding susubok sa ating pananampalatayawin at gagawing parang tinalikaran na tayo ng Diyos ay ang siyang maglalapit sa atin kay Kristo, upang iwanan ang lahat nating bigatin sa kanyang paanan at maranasan ang kapayapaan na kanyang ibibigay." - PP, p. 129. Ibigay nawa ng Diyos sa atin ang pananampalataya ni Abraham. Hari nawa na ang pananampalatayang ito ang magtulak sa atin upang mabuhay ng maayos upang matulad tayo ni Abraham na kung saan ang bawat isa sa atin ay tatawaging "ang kaibigan ng Diyos." The General Conference Sabbath School Department 3
SABBATH JANUARY 7, 2017 First Sabbath Offering for Headquarters and Chapel in Malawi The Republic of Malawi is a landlocked country in southeast Africa. Formerly known as Nyasa-land, it is bordered by Zambia to the northwest, Tanzania to the northeast, and Mozambique to the southwest, and southeast. The country is also nicknamed "The Warm Heart of Africa." Malawi has an estimated population of over 16 million, the majority of whom identify as Christians (82%), including Ro-man Catholics, Presbyterians, Anglicans, Baptists, and Seventh-day Adventists. A significant minority identify as Muslims (13%). The work in Malawi started in 2008 when one missionary decided to visit this country. A couple from a Protestant church received him and helped him find accommodation. The missionary gave them Bi-ble studies and shared also some portions from the Spirit of Prophecy. The couple became very interested in the message of Present Truth and provided a place for worship, inviting others also to attend every Sabbath. When the missionary left Malawi, he made an appeal to our fel-low believers in Zambia to see if someone would be available to go to Malawi to assist with this interest. By the grace of God one brother responded to the call, saying, "I am ready to go anywhere that God wants to send me." Upon his arrival in Malawi in 2009, this brother encouraged those interested and went from one place to another preaching the message. Today there are many places where souls are interested in our message. There are about 60 baptized members and more than 900 Sabbath School members, many of whom are study-ing our Principles in preparation for baptism. By God's grace, this country was organized as a Mission in 2013. We still are very grateful because some of our brothers and sisters in Brazil donated money to buy land in Lilongwe, the capital city. Here the believers in Malawi plan to build the headquarters and a chapel. However, the country is very poor. Our members do not have mon-ey to fulfill this project. That is why we are now appealing to all our brothers, sisters, and friends around the world. - GC Sabbath School Department, on behalf of the Malawi Mission 4
Leksiyon 1 Sabbath, Enero 7, 2017 Ang Pagkatawag ni Abraham "Gagawin kitang isang malaking bansa, ikaw ay aking pagpapalain, gagawin kong dakila ang iyong pangalan, at ikaw ay magiging isang pagpapala" (Genesis 12:2). "Si Abraham ay lumaki sa kalagitnaan ng pamahiin at paganismo. . . . Subalit ang tunay na pananampalataya ay hindi dapat mawala. Laging may nalabi na inilaan ang Dios upang maglingkod sa Kanya." - PP, p. 125. Mungkahing Babasahin: Patriarchs and Prophets, p. 125-131. Linggo Enero 1 1. TINAWAGAN NG DIYOS SI ABRAHAM a. Ano ang panawagan ng Diyos kay Abraham upang gawin, at sino ang sumama sa kanya? Gen. 12:1-4; Gawa 7:4. "Pagkatapos ng paghiwa-hiwalay mula sa Babel ay muling lumaganap ang idolatriya, at sa katagalan ay iniwanan ng Panginoon ang mga matigas na mananalansang upang sundin ang kanilang masamang mga gawain, habang pinili Niya si Abraham, mula sa lahi ni Shem, at ginawa siyang tagapangalaga ng Kanyang utos para sa darating na mga henerasyon." - PP, p. 125. b. Bakit hindi agad sinabi ng Diyos kay Abraham ang lugar kung saan siya'y tinatawagan upang pumaroon? Heb 11:8. Anong pasya ang kinakailangang gawin ni Abraham sa pagsunod sa panawagan ng Diyos? Gen. 12:1; Mat. 10:34-38. "Ang walang pagtatanong na pagsunod ni Abraham ay isa sa mga kapansin-pansin na katibayan ng pananampalataya na matatagpuan sa buong Biblia. . . . Hindi magaan na pagsubok ang ibinigay kay Abraham, hindi maliit na sakripisyo ang hiniling mula sa kanya. May matitibay na mga relasyon na maaring bumigkis sa kanya sa kanyang bansa, sa kanyang kamag-anak at sa kanyang tahanan. Ngunit hindi siya nag-atubili na sundin ang panawagan. Wala siyang katanungan tungkol sa lupang pangako. . . . ang Diyos ang nagsabi, at ang Kanyang lingkod ay dapat susunod; ang pinakamasayang lugar sa lupa para sa kanya ay ang lugar na nais ng Diyos para sa kanya." - Ibid, p. 126. 5
Lunes Enero 2 2. ANG MGA PANGAKO a. Ano ang mga naunang ipinangako ng Diyos kay Abraham? Gen. 12:2, 3. "Tinawagan ng Diyos si Abraham mula sa kanyang hindi maka-Diyos na mga kamag-anak at pinag-utusang manirahan sa lupain ng Canaan sa layunin na maibigay ang pinakamabuting mga kaloob ng langit para sa lahat ng tao sa lupa. 'Gagawin kitang isang malaking bansa,' sinabi Niya, 'ikaw ay aking pagpapalain, gagawin kong dakila ang iyong pangalan, at ikaw ay magiging isang pagpapala' (Gen. 12:2). Tinawagan si Abraham para sa isang mataas na karangalan - ang maging ama ng isang bansa na sa loob ng maraming siglo ay magiging tagapangalaga at tagapag-ingat ng katotohanan ng Diyos sa sanglibutan, ang bayan na sa pamamagitan nito ay mabibiyayaan ang lahat ng mga bansa sa pagdating ng ipinangakong Mesyas. "Malapit nang makalimutan ng mga tao ang kaalaman tungkol sa tunay na Diyos. Ang kanilang isipan ay pinadilim ng idolatriya. Sa lugar ng mga palatuntunan ng Diyos, na siyang 'banal, at matuwid, at mabuti' (Rom. 7:12), nagsusumikap ang mga tao upang palitan ng mga batas na naaayon sa mga layunin ng kanilang malupit at makasariling mga puso. Ngunit sa awa ng Diyos ay hindi sila binura sa kawalan. Layunin Niya na bigyan sila ng pagkakataon upang makilala Siya sa pamamagitan ng Kanyang iglesiya. Pinanukala Niya na ang mga prinsipyong naihayag sa Kanyang bayan ang siyang magiging daan upang maibalik ang moral na wangis ng Diyos sa tao." - PK, p. 15, 16. b. Anong lupain ang ipinangako ng Diyos kay Abraham at ng kanyang binhi? Gen. 12:5-7; 13:14-18. k. Ano ang kahalagahan ng paninirahan ni Abraham at ng kanyang mga anak sa mga tolda? Heb. 11:9, 10, 13-16. Anong parehong saloobin ang tayo'y tinatawagan upang ipamuhay? 2 Pedro 3:11-14. "Pagsikapan natin na maging Kristiyano (kalutad ni Kristo) sa bawat kahulugan ng salita, at hayaan na ang ating pananamit, pananalita at mga gawa ang siyang mangaral na si Kristo ay nabuo sa ating kalooban, na siyang pag-asa ng kaluwalhatian, at tayo'y naghihintay sa mapalad na pag-asa at maluwalhating pagpapakita ni Jesus. Ipakita natin sa mga nakapalibot sa atin na ang mundong ito ay 'di natin tahanan, na tayo'y mga manlalakbay at estranghero rito." - RH, June 10, 1852. 6
Martes Enero 3 3. ANG MALAKING PAGKAKAMALI NI LOT a. Sa anong tukso nahulog si Lot nang siya'y naglalakbay patungo sa lupang pangako kasama si Abraham? Gen. 13:5-11; 1 Juan 2: 16, 17. "Ang pinakamayabong na rehiyon sa buong Filistia ay ang lambak ng Jordan, ipinapaala nito sa mga nakatingin ang tungkol sa nawalang Paraiso at pumapantay sa ganda at mabungang kapatagan ng Nile na kamakailan lamang . Nasilaw sa pangitain ng makamundong ay kanilang iniwanan. pakinabang, hindi pinansin ni Lot ang moral at espirituwal na kasamaan na maaaring maranasan [sa mataong merkado ng mayaman at magandang mga siyudad]. Ang mga nananahan sa kapatagan ay mga 'lubhang makasalanan sa harap ng Panginoon;' ngunit siya'y ignorante sa bagay na ito, o kaya'y, kanyang nalalaman, ngunit hindi niya gaanong binigyan ng halaga. Kanyang 'pinili para sa kanya ang buong libis ng Jordan,' at 'inilipat ang kanyang tolda hanggang sa Sodoma' (Gen. 13:11, 12). Gaano kaliit ang kanyang nakita sa kakila-kilabot na bunga ng makasariling pagpiling yaon!" - PP, p 133. . . b. Ano ang nais makamtam ng demonyo sa pamamagitan ng masamang pita ng mga mata? Marco 4:18, 19; Mat. 4:8-10. Kung ang mga pangangailanan at alalahanin pagsusumakit ng sanglibutan ang siyang hayaang umukupa sa lahat ng ating panahon at pagiisip, ang ating espirituwal na mga kapangyarihan ay hihina at mamamatay sapagkat sila'y hindi pinapagana." - This Day With God, p. 87. k. Paano mangyari na ang lugar na ating pipiliin na pagtayuan ng ating tolda ay maaaring makasira sa ating espirituwal na buhay at ng ating mga pamilya? Gen. 13:12, 13; 19:1, 12-16. "Marami . . . sa pagpili ng isang tahanan . . . ang higit na tumitingin sa lumilipas na mga pakinabang na maaari nilang makamit kaysa sa moral at sosyal na impluwensya na magpapalibot sa kanila at sa kanilang mga pamilya. Pinipili nila ang maganda at mayabong na bansa, o lumipat sa umuunlad na siyudad, sa pag-asa na makakakuha ng higit na kasaganaan; ngunit ang kanilang mga anak ay napalibutan ng tukso, at kadalasan ay nakabubuo sila ng samahan na hindi nakatutulong sa pag-unlad ng paggalang at sa pagbuo ng tamang pag-uugali. Ang kapaligiran na maluwag ang moralidad, na walang pananampalataya, na may pagwawalang bahala sa relihiyon, ay maaaring humadlang sa impluwensya ng mga magulang. . . . Marami ang bumuo ng pakikisama sa mga taong hindi naniniwala sa relihiyon at sa mga hindi mananampalataya, at nakipagsapalaran sa mga kaaway ng Diyos." - PP, p. 168, 169. 7
Miyerkules Enero 4 4. MAKASALANANG KAPALIGIRAN a. Ano ang matutunan natin sa karanasan ng asawa ni Lot? Gen. 19:26; Lucas 17:28-33. "[Ang asawa ni Lot] ay naghimagsik laban sa Diyos sapagkat kasamang nasira ang mga ari-arian at mga anak niya sa paghatol ng Diyos. . . . "Ang paanyaya ng awa ay para sa lahat; at dahil tinanggihan ng ating mga kaibigan ang pagsusumamo ng pag-ibig ng Tagapagligtas, tayo rin ba ay tatalikod? Ang pagtubos ng kaluluwa ay mahalaga. Nagbayad si Cristo ng hindi masukat na halaga para sa ating kaligtasan, at walang sinuman na kumikilala sa halaga ng malaking sakripisyo na ito o ang halaga ng kaluluwa ang hahamak ng iniaalok na awa sa dahilan na pinili ng iba na gawin ito." - PP, p.161, 162. b. Bagamat nakatakas ang mga anak na babae ni Lot mula sa Sodoma, paano nasira ang kanilang moralidad? Gen. 19:30-38, Lev. 18:6, 7. "Naglakad si Lot sa mga bundok at nanirahan sa isang kweba. Nawala sa kanya ang lahat, na sa hangaring makamtan ang mga ito ay lakas loob niyang ipinailalim ang kanyang pamilya sa mga impluwensya ng isang masamang siyudad. Ngunit ang sumpa ng Sodoma ay sumunod sa kanya maging dito. Ang masamang gawa ng kanyang mga anak na babae ay bunga ng masamang pakikisalamuha nila sa lugar na iyon. Ang moral na katiwalian ay naging kabahagi ng kanilang pag-uugali kung kaya't hindi nila nakikilala ang pagkakaiba ng mabuti at masama. Ang tanging lahi ni Lot, ang mga Moabita at Ammonita, ay masasama, mga tribo na nagsisisamba sa diyus-diyosan, mga naghimagsik laban sa Diyos." - Ibid., p.167, 168. k. Sa mga huling araw na ito, saang lugar ang pinakaligtas na pagtayuan ng ating mga tolda habang tayo'y naglalakbay patungo sa lupang pangako, at bakit? Gen. 2:7, 8; Judas 5-7. "Hangga't binibigyan ako ng kapangyarihan ng Diyos upang magsalita sa ating mga tao, patuloy akong mananawagan sa mga magulang upang umalis sa mga siyudad at manirahan sa kabukiran, kung saan kanilang linangin ang lupa at matutunan ang leksyon ng kadalisayan at kababaang-loob mula sa libro ng kalikasan. Ang mga bagay sa kalikasan ang siyang tahimik na mga ministro ng Panginoon, na ibinigay sa atin upang ituro sa atin ang mga espirituwal na katotohanan. Sila'y nagsasalita sa atin ng pag-ibig ng Diyos at nagpapahayag ng karunungan ng dakilang dalubhasang Pintor." - AH, p 146, 147. 8
Huwebes Enero 5 5. PAGSIKAPANG PATATAGIN ANG PAGKATAWAG a. Sapagkat tayo'y tinawagan patungo sa lupang pangako gaya ni Abraham, ano ang dapat nating isa-isip? 2 Ped. 1:10, 11; Mat. 22:14. "Wala ni isa ang kailangang mawalan ng buhay na walang hanggan. Bawa't isa na araw-araw ay pinipili niyang matuto ukol sa makalangit na guro ay kanyang mapapatatag ang kanyang pagkatawag at pagkapili. Tayo'y magpakumbaba sa harapan ng Diyos, at sumunod sa Kanya na ang pagkakilala sa Kanya ng wasto ay nanganahulugan ng buhay na walang hanggan.... "Huwag nating payagan ang anumang bagay na makapaghihiwalay sa atin mula sa Diyos at sa langit. Sa buhay na ito ay kinakailangang tayo ay maging kabahagi ng likas ng Diyos. Mga kapatid kong mga lalaki at mga babae mayroon lamang kayong isang buhay upang ipamuhay. Ito nawa'y isang mabuting buhay, isang buhay na nakatago kasama ni Kristo sa Diyos!"--HP, p. 29. b. Sino lamang ang makararating sa Lupang Pangako? Apoc. 17:14; Heb. 3:12-14. "Ang gawain ng pagdaig ng masama ay magampanan sa pamamagitan ng pananampalataya. Mapagtatanto ng mga hahayo sa digmaan na kailangan nilang isuot ang buong kasuotang pandigma ng Diyos. Ang kalasag ng pananampalataya ang kanilang depensa at magpaging higit pa sa kanila na mga manlulupig. Wala ng ibang makatutulong kundi ito - pananampalataya sa Panginoon ng mga hukbo, at pagsunod sa Kanyang mga utos. Ang maraming hukbo na binigyan ng lahat ng kagamitan ay magaing walang kabuluhan sa huling tunggalian. Kung walang pananampalataya, ang kahit isang hukbong anghel ay hindi tutulong. Buhay na pananampalataya lamang ang makagawa sa kanila na hindi-matatalo at magbigay sa kanila ng kakayahan upang makatayo sa masamang araw, matatag, hindi natitinag, at upang mapanghawakan nila ng matatag ang simula ng kanilang pagtitiwala hanggang sa katapusan." - Counsels to Parents, Teachers, and Students, pp. 182, 183. Biyernes Enero 6 Personal na mga Katanungan para sa Pagbabalik-aral 1. Ano ang kahulugan ng pagmahal natin ng ating mga pamilya ng higit sa pagmahal natin kay Kristo? 2. Paano natin masasabi na tayo'y mga manlalakbay at estranghero sa ngayon? 3. Ipaliwanag kung paano na ang pipiliin nating lugar upang manirahan ay makakaapekto sa ating kapalaran? 4. Ano ang mga panganib ng paninirahan malapit sa makasalanang siyudad? 5. Bakit hindi lahat ng tinawagan ay napili rin? 9
Leksiyon 2 Sabbath, Enero 14, 2017 Ang Pananampalataya ni Abraham "Sumampalataya siya [Abraham] sa Panginoon; at ito'y ibinilang na katuwiran sa kanya." (Genesis 15:6). "Maaaring sanayin ang ating sarili upang sumampalataya, turuan upang umasa sa Salita ng Diyos." - Our High Calling, p. 119. Mungkahing Babasahin: Testimonies, vol. 6, pp. 91-99. Linggo Enero 8 1. PINAKAMALAKING PAG-AALALA NI ABRAHAM a. Ano ang pinamalaking pag-aalala ni Abraham hinggil sa mga pangako ng Diyos? Gen. 12:7; 15:1-3. "Dahil walang anak si Abraham, sa una ay kanyang inisip na ang kanyang pinagkakatiwalaang alipin nasi Eliezer ang magiging ampon niyang anak at tagapagmana. Ngunit ipinaalam ng Diyos kay Abraham na hindi ang kanyang alipin ang magiging anak niya at tagapagmana, kundi siya nga'y magkakaroon ng isang anak." - The Story of Redemption, p. 77. b. Paano muling tiniyak ng Diyos kay Abraham na hindi Niya kinalimutan ang Kanyang pangako? Gen. 15:4, 5; Isa. 55:10, 11. "Nais ng Diyos na tayo'y tumanggap ng maraming pagpapala. Ang Kanyang mga pangako ay malinaw na nakasulat kaya walang dahilan ng kawalang-katiyakan. Nais Niya tayong maniwala sa Kanyang salita. May mga pagkakataon na tayo'y nasa malubhang kabalisahan at hindi alam kung ano ang gagawin. Ngunit sa mga panahong ito ay pribilehiyo natin na kunin ang Biblia at basahin ang mga mensaheng Kanyang ibinigay; at lumuhod sa panalangin upang hilingin ang Kanyang tulong. Paulit-ulit na Kanyang ipinakita ang katibayan na Siya'y isang Diyos na nakikinig at tumutugon ng panalangin. Tinutupad Niya ang Kanyang mga pangako ng higit pa sa inaasahan nating tulong na matatanggap. . . . "Nasaan man tayo, obligasyon natin bilang mga alagad ng ating Panginoon at Pinuno, na ating iunay ang ating pananampalataya sa mga pangako ng Diyos." - The Watchman, May 1, 1914. 10
Lunes Enero 9 2. LUBOS NA NAHIMOK a. Bakit nagpasiya si Abraham na maniwala sa ipinangakong anak ng Diyos? Gen. 15:6 (unang bahagi); Rom. 4:20, 21. "Yaong pananampalataya na gumagawa na may pag-ibig at dumadalisay sa kaluluwa ay hindi isang simbuyo ng damdamin lamang. Ito'y nangangahas sa mga pangako ng Diyos, matatag na sumasampalataya na ano man ang kanyang sinabi ay kayang Niya itong ganapin." - Our High Calling, p. 119. "[Filipos 4:4-7 sinipi.] Ang pangako mismo ay walang halaga maliban na lamang na ako'y lubos na nanampalataya na yung nangako ay may kakayahang ipatupad ito, at mayroong walang katapusang kapangyarihan upang gawin lahat ang Kanyang sinabi." - This Day With God, p. 156. b. Ano ang naging gantimpala niya sa pagsampalataya sa pangako ng Diyos? Gen. 15:6 (huling bahagi); Rom. 4;22. "Sa sandaling manampalataya ang makasalanan kay Kristo, siya ay tumatayong walang hatol sa harapan ng Diyos; sapagkat ang katuwiran ni Kristo ay kanya: ang sakdal na pagsunod ni Kristo ay ibinilang na kanya. Subalit kinakailangan niyang makipagtulungan sa kapangyarihan ng Diyos, at gamitin ang kanyang makataong pagsisikap upang lupigin ang kasalanan, at tumayong buo kay Kristo." - Fundamentals of Christian Educ., pp. 429, 430. "Maaari tayong manahan sa Diyos, hindi dahil sa sarili nating merito, kundi dahil ang katuwiran ni Kristo ay ibinilang na atin. Ilayo ang paningin mula sa sarili patungo sa dalisay na Kordero ng Diyos, na walang ginawang kasalanan; at sa pagtingin sa Kanya na may pananampalataya tayo ay magiging gaya Niya." - GW (1892), p. 429. k. Kailan tunay na nasasanay ang pananampalataya? Heb. 11:1; Hab. 2:3. "Ang pananatili sa pananampalataya ay nangangahulugan ng pagsantabi ng damdamin at makasariling mga nais, paglakad na may pagpapakumbaba kasama ang Panginoon, pag-angkin ng Kanyang mga pangako, at paggamit ng mga ito sa lahat ng pagkakataon, pagtitiwala na gagawin ng Diyos ang Kanyang mga plano at layunin sa iyong puso at buhay sa pamamagitan ng pagpapakabanal ng iyong ugali; ganap na umasa, magtiwala ng walang pagdududa, sa katapatan ng Diyos. Kung ito ay nasunod, makikita ng iba ang natatanging bunga ng Espiritu na nahahayag sa buhay at pag-uugali." - Fundamentals of Christian Education, pp. 341 342. 11
Martes Enero 10 3. INAARING-GANAP NG DIYOS ANG MASAMA a. Ano ang nagpapakita sa atin na si Abraham ay isang makasalanan na nangangailangan ng pag-aaring-ganap? Rom. 3:9-12, 23; Gen. 12:11-20. "Sa kanyang pamamalagi sa Ehipto, si Abraham ay nagbigay ng katunayan na hindi siya yung taong walang kahinaan at kasiraan. Sa pagtatago ng katotohanan na asawa niya si Sara, inilantad niya ang kanyang kawalan ng pagtitiwala sa pag-aaruga ng Dios, isan kakulangan ng matayog na pananampalataya at tapang na madalas at marangal na naipapakita sa kanyang buhay." - PP, p.130. b. Ano ang sabi ng Biblia tungkol sa pag-aaring-ganap kay Abraham sa harapan ng Diyos? Rom. 4:1-8; 3:28. "Ang pagtangap ng Diyos sa atin ay tiyak sa pamamagitan lamang ng Kanyang minamahal na Anak, at ang ating mabubuting gawa ay bunga ng pagkilos ng Kanyang mapagpatawad na pag-ibig. Hindi kredito ang mga ito para sa atin, at walang anomang ibinigay sa atin na mga puntos dahil sa mga mabubuti nating gawa na maari nating angkinin na nakatulong sa kaligtasan ng ating mga kaluluwa. Ang kaligtasan ay kaloob na walang bayad para sa mananampalataya, ibinigay sa kanya ng dahil kay Kristo lamang. Ang naguguluhang kaluluwa ay maaaring makahanap ng kapayapaan sa pamamagitan ng pananampalataya kay Kristo, at ang kanyang kapayapaan ay ayon sa sukat ng kanyang pananampalataya at pagtitiwala. Hindi niya magagamit ang kanyang mabubuting gawa na siyang dahilan para sa kaligtasan ng kanyang kaluluwa." - The SDA Bible Commentary [E.G. White Comments], vol. 5, p. 1122. "Alalahanin na naparito si Kristo upang iligtas ang mga makasalanan. Wala tayong taglay na ano mang bagay na puedeng magpaging karapatdapat sa atin sa harapan ng Diyos; ang ating maisusumamo ngayon at mapakailan man ay ang ating kalagayan na kung saan wala tayong magagawa upang mailigtas ang ating sarili, na siyang dahilan kung bakit kinakailangan natin ang kanyang makapagliligtas na kapangyarihan. Matapos nating talikuran lahat na pagtitiwala sa sarili ay maaari tayong tumingin sa krus ng kalbaryo." - MH, p.65. c. Anong mangyayari sa isang makasalanang tao kapag pinili niyang sumampalataya ng buong puso sa Diyos? Rom. 6:17, 18; 10:9, 10; 1:17. "Sa sandaling isuko natin ang ating sarili sa Diyos, na naniniwala kay Jesus, nasa sa atin na ang katuwiran ni Kristo. Napagtanto natin na tayo'y natubos na mula sa kasalanan at pinapahalagahan ang Kanyang sakripisyo sa pagbili ng ating kalayaan." - Manuscript Releases, vol. 5, p. 34. 12
Miyerkules Enero 11 4. ISANG TANDA NG PAGBABALIK-LOOB a. Anong panlabas na gawa ang inawa ni Abraham upan ipakita ang panloob na pagbabago sa kanya? Gen. 17:10, 11; Rom. 4:11. "Ang seremonya ng pagtutuli . . . ay kinakailangang gawin ng patriyarka [Abraham] at ng kanyang salinlahi bilang tanda na sila'y tapat sa kanilang paglilingkod sa Diyos at hiwalay mula sa mga nagsisisamba sa diyus-diyosan, at tinanggap sila ng Diyos bilang Kanyang natatanging kayamanan. Sa pamamagitan ng seremonyang ito ay sumumpa sila na tuparin, sa kanilang bahagi, ang mga kondisyon ng tipan na ginawa kay Abraham. Hindi sila makikipag-asawa sa mga pagano; sapagkat sa paggawa nito ay mawawala ang kanilang paggalang sa Diyos at sa Kanyang banal na utos; sila'y matutukso na gumawa ng mga masasamang gawain ng ibang mga bansa at maakit sa pagsamba sa ma dios-diyosan." - PP, p. 138. b. Bakit mahalagang maunawaan na si Abraham ay naibilang na banal bago pa siya natuli? Rom. 4:8-12; 2:28, 29. "Ang kabanalan ay siyang pagsunod sa kautusan. Hinihiling ng kautusan ang kabanalan, at ito ay obligasyon ng makasalanan na ibiay sa kautusan; ngunit wala siyang kakayahan upang ibigay ito. Ang tanging paraan upang kanyang maabot ang kabanalan ay sa pamamagitan ng pananampalataya. Sa pamamagitan ng pananampalataya ay kanyang maihaharap sa Diyos ang merito ni Kristo, at ilalagay ng Panginoon ang pagsunod ng Kanyang Anak sa pangalan ng makasalanan bilang kanyang katuwiran. Ang kabanalan ni Kristo ay tinatanggap na kahalili ng kabiguan ng tao, at and tinatanggap ng Diyos, pinatatawad, pinawawalang-sala, ang nagsisisi at sumasampalatayang kaluluwa, itinuturing siyang parang isang banal, at siya'y mamahalin gaya ng pagmamahal Niya ng Kanyang Anak.... "Marami ang nalilihis sa tamang landas, sa pag-iisip na kailangan nilang umakyat sa langit, na kailangan nilang gumawa ng ilang bagay upang magkaroon ng karapatan o maging karapatdapat para tumanggap ng pabor mula sa Diyos. Sinisikap nilang maging mas mabuti sa kanilang sariling pagsisikap na walang tumutulong sa kanila. Hindi nila ito kailan man magaganap. Gumawa si Cristo ng daan sa pamamagitan ng kanyang kamatayan bilang ating handog, sa pamamagitan ng pamumuhay niya bilang ating halimbawa, sa pamamagitan ng kanyang pagiging ating saderdote. Kanyang ipinahayag, 'Ako ang daan, ang katotohanan, at ang buhay' (Juan 14:6). Kung sa pamamagitan ng ating sariling pagsisikap ay makakaabante tayo ng isang hakbang, ang salita ni Kristo ay hindi magiging totoo. Ngunit kapag tinanggap natin si Kristo, ang mabubuting mga gawa ay mahahayag bilang patotoo na tayo ay nasa landas ng buhay, na si Kristo ang ating daan, at tayo'y lumalakad sa tunay na landas patungong langit." - Faith and Works, pp. 101, 102. 13
Huwebes Enero 12 5. TULI SA PUSO a. Bago tayo mabinyagan sa tubig (ang gawain sa bagong tipan na kapalit ng pagtutuli), ano ang kailangang unang mangyari sa loob natin? Juan 3:5-8; Col. 2:10-13. "Lahat ng pumapasok sa bagong buhay kay Kristo, bago sila mabinyagan, ay dapat maunawaan na hinihingi ng Diyos ang kanilang buong pagmamahal. . . . Ang pagbubunga ang magpapatotoo ng katangian ng puno. Ang isang mabuting puno ay hindi magbubunga ng masama. . . . Kinakailangan ang isang lubos na pagbabalik-loob sa katotohanan." - Evangelism, p 308. "Bawat kaluluwang nakiki-isa kay Kristo ay magiging isang buhay na misyonero sa lahat ng nakapalibot sa kanya." - Ibid., p.319. b. Anong mangyayari sa mga Kristiyano na iniaasa ang kanilang kaligtasan sa panlabas lamang na anyo ng pagbibinyag, gaya ng mga Hudyo na iniaasa ang kanilang kaligtasan sa pagtutuli? Rom. 10:1-3; Mat. 23:25-28. "Ang inyong ugnayan sa iglesya, ang paraan kung paano ka ituring ng mga kapatiran, ay magiging walang kabuluhan maliban na ikaw ay maniwala kay Kristo. Hindi sapat na paniwalaan ang tungkol sa Kanya; kailangang magtiwala ka sa Kanya. Kailangang lubus na magtiwala ka sa Kanyang makapagliligtas na biyaya." - Testimonies, vol. 5, p.49. "Mayroong gawain ang Panginoon na pinagagawa sa ating lahat. At kapag ang katotohanan ay hindi nakaugat sa puso, kapag ang likas na pag-uugali ay hindi nabago ng Banal na Espiritu, kailan man ay hindi tayo magiging kamanggagawa ni Jesu-Kristo. Patuloy na lilitaw ang sarili, at ang ugali ni Kristo ay hindi mahahayag sa ating mga buhay." - The SDA Bible Commentary [E. G. White Comments], vol. 7, p. 969. Biyernes Enero 13 Personal na mga Katanungan para sa Pagbabalik-aral 1. Paano tayo magkakaroon ng tiwala sa mga pangako ng Diyos? 2. Ano ang kahulugan ng napanatag ng salita ng Diyos? 3. Anong mapagpalang biyaya ang mapapasaatin kapag tayo'y sumuko sa Diyos? 4. Ano ang sinisimbulohan ng pagtutuli? 5. Ano ang mas mahalaga, pagkabinyag na pangloob o panglabas? 14
Leksiyon 3 Sabbath, Enero 21, 2017 Ang Ipinangakong Binhi "Ngayon, ang mga pangako ay ginawa kay Abraham at sa kanyang binhi. Hindi sinasabi, 'At sa mga binhi,' na tungkol sa marami; kundi tungkol sa iisa, 'At sa iyong binhi,' na si Kristo " (Galacia 3:16). "Ang kaloob kay Abraham at ng kanyang binhi ay hindi lamang kasama ang lupain ng Canaan kundi ang buong mundo." - PP, p. 170. Mungkahing Babasahin: Patriarchs and Prophets, pp. 145-155. Linggo Enero 15 1. ANG BINHING IPINANGAKO a. Kahit na isang binhi ang hiningi ni Abraham para magiging tagapagmana, ilang mga anak ang ipinangako ng Diyos na ibibigay bilang pagpapala sa kanya? Gen. 13:15, 16; 15:2-5. b. Paano inihayag ni apostol Pablo na ang mga pangako na ginawa ng Diyos kay Abraham ay magaganap sa pamamagitan ng isang napaka- espesyal na binhi, si Jesu-Kristo? Gen. 17:1-8; Gal. 3:16; Heb. 2:14-16. "Malinaw at tiyak na mga hula ang naibinigay tungkol sa paglitaw "Yaong Naipangako." Naibigay kay Adan ang katiyakan ng pagdating ng Manunubos. Ang pasya na sinabi kay Satanas, 'Maglalagay ako sa iyo at sa babae ng pagkapoot sa isa't isa, at sa iyong binhi at sa kanyang binhi. Ito ang dudurog ng iyong ulo, at ikaw ang dudurog sa kanyang sakong' (Gen. 3:15), ay isang pangako sa ating unang magulang ng pagtubos na isasakatuparan sa pamagitan ni Kristo. "Kay Abraham naibigay ang pangako na sa kanyang lahi manggagaling ang Tagapagligtas ng sanlibutan: 'Sa pamamagitan ng iyong binhi ay pagpapalain ang lahat ng bansa sa lupa.' 'Hindi sinasabi, At sa mga binhi, na tungkol sa marami; kundi tungkol sa iisa, At sa iyong binhi, na si Kristo' (Gen. 2218; Gal. 3:16)." - AA, p. 222. 15
Lunes Enero 16 2. ANG KAPANGANAKAN NG IPINANGAKONG BINHI a. Paano natin malalaman na alam ni Abraham na ang mga pangako ay darating sa pamamagitan ng isang napaka-espesyal na binhi, si Jesu- Kristo? Juan 8:56. "Ipinakita kay [Abraham] ang banal na handog para sa kasalanan. Tungkol sa handog na ito ay may paglalarawan sa kanyang sariling karanasan. . . . Sa altar o dambana ng handog ay ipinahiga niya ang anak ng pangako, ang anak na kung saan nakasentro ang kanyang pag-asa. . . . "Natutunan ni Abraham mula sa Diyos ang pinakadakilang leksyon na ibinigay sa tao. Ang Kanyang dalangin na makita si Kristo bago siya mamatay ay nasagot. Nakita niya si Kristo; nakita niya ang lahat na maaaring makita ng tao, at mabuhay. Sa pamamagitan ng lubos na pagpapasakop, kanyang naunawaan ang pangitain ukol kay Kristo, na naibigay sa kanya. Naipakita sa kanya na sa pag-aalay ng Kanyang Tanging Anak upang iligtas ang mga makasalanan mula sa walang-hanggang pagkasira, ang Diyos ay gumagawa ng isang lalong higit at lalong kahanga-hangang sakripisyo na maaaring gawin ng tao." - DA, pp. 468, 469. b. Nang makita na si Sara ay lampas na sa edad ng panganganak, ano ang kailangan ni Abraham at Sara bago sila magka-anak? Gen. 17:15- 19; 18:9-14; Marcos 10:27. "Nais ko na mapagtanto ng lahat kung ano ang mga posibilidad at maaaring mangyari sa lahat ng nagtitiwala at ibinilang si Kristo na kanilang kasapatan. Ang buhay na nakatagong kasama ni Kristo sa Diyos ay laging may kanlungan; maaari niyang sabihin, 'Lahat ng mga bagay ay aking magagawa sa pamamagitan niyang nagpapalakas sa akin' (Filipos 4:13)." - Country Living, p. 28. k. Sa anong mga paraan na ang milagrong pagsilang kay Isaak ay sumisimbulo sa milagrong kapanganakan ng ipinangakong binhi, si Jesu-Kristo? Isa. 7:14; Mat. 1:18-23. "Ang pagkasilang ng isang anak kay Zakarias, gaya ng pagkasilang ng anak ni Abraham, at yaong kay Maria, ay nagtuturo ng isang dakilang katotohanang pang-espirituwal, isang katotohanan na mabagal nating matutunan at handang makalimutan. Sa ating sarili wala tayong kakayahang gumawa ng anumang mabuti; ngunit yaong hindi natin kayang gawin sa ating sarili ay magagawa sa pamamagitan ng kapangyarihan ng Diyos sa bawat kaluluwang nagpapasakop at naniniwala. Ang ipinangakong anak ay naibigay dahil sa pananampalataya. Dahil sa pananampalataya na ang espirituwal na buhay ay nabubuo at tayo'y pinagkalooban ng kakayahan upang gumawa ng kabanalan." - DA, p. 98. 16
Martes Enero 17 3. KAMATAYAN NG IPINANGAKONG BINHI a. Ilarawan kung paano inihula ng Diyos ang kamatayan ng ipinangakong binhi, si Jesu-Kristo, sa pamamagitan ng pag-aalay kay Isaac. Gen. 22:1-3, 9-13; Rom. 8:31, 32; Isa. 53:4-7. "Ang tupang naihandog kapalit ni Isaak ay kumakatawan sa Anak ng Diyos, na siyang maihahandog bilang kahalili natin. Nang ang tao ay hinatulang mamatay ng dahil sa pagsuway sa batas ng Diyos, ang Ama, na nakatingin sa kanyang Anak, ay nagsabi sa makasalanan, 'Mabuhay ka: Ako'y nakatagpo ng katubusan.' "Ito'y upang ikintal sa isipan ni Abraham ang mga katotohanan ng ebanghelyo, gayon din upang masubukan ang kanyang pananampalataya, kung kaya't ipinag-utus sa kanya ng Diyos na paslangin ang kanyang anak. Ang matinding paghihirap na kanyang tiniis sa panahon ng madilim na mga araw ng nakakatakot na pagsubok ay pinayagan upang maunawaan niya sa kanyang sariling karanasan ang kadakilaan ng sakripisyong ginawa ng walang-hanggang Diyos para sa pagtubos ng tao. Walang ibang pagsubok ang magdudulot kay Abraham ng ganun kasidhing paghihirap ng kalooban na tulad ng pag-alay ng kanyang anak. Ibinigay ng Diyos ang Kanyang Anak sa isang kamatayang puno ng paghihirap at nakakahiya. Ang mga anghel na nakasaksi sa kahihiyan at dalamhati ng Anak ng Diyos ay hindi pinayagang maki-alam, gaya sa kaso ni Isaak. Walang tinig na nagsasabi, 'Tama na.' Sa pagligtas ng nahulog na lahi, inialay ng Hari ng kaluwalhatian ang Kanyang buhay. Mayroon pa bang maibibigay na mas matibay na patunay ng walang hanggang awa at pag-ibig ng Diyos?" - PP, p. 154. b. Anong ang kahagahan ng pahayag na 'iyong bugtong na anak' na sinabi ng Diyos kay Abraham? Gen. 22:2; Marcos 1:11; 1 Juan 4:9. "Isinuko ng ating Ama sa langit ang kanyang minamahal na Anak sa matinding paghihirap ng pagpako sa krus. . . . Ang mahal na Anak ng Diyos, ang Manunubos ng sanlibutan, ay inalipusta, kinutya, pinagtawanan, at pinahirapan, hangga't niyuko Niya ang Kanyang ulo sa kamatayan. Anong mas dakilang patunay ang puedeng ibibigay ng walang hanggang Diyos sa atin ukol sa Kanyang banal na pag-ibig at awa? [Rom. 8:32 sinipi]." - That I May Know Him, p. 20. "Kaya tayo nga'y magalak na magdusa ng anumang bagay ng dahil kay Kristo, ipako ang sarili araw-araw, at maging kabahagi sa paghihirap ni Kristo dito, upang tayo'y maging kabahagi Niya sa Kanyang kaluwalhatian, at maputungan ng kaluwalhatian, karangalan, walang kamatayan, at walang hanggang buhay." - EW, p. 114. 17
Miyerkules Enero 18 4. MULING PAGKABUHAY NG IPINANGAKONG BINHI a. Paano ipinakita ng Diyos kay Abraham na ang binhing ipinangako, si Jesu-Kristo, ay siyang magiging Tagapagligtas ng sanlibutan? Gen. 22:7, 8, 11-13; Heb. 11:17-19. "Nang ibinigay ang utos kay Abraham na ialay ang kanyang anak, ang interes ng lahat ng makalangit na nilalang ay nakuha. Maalab nilang pinanood ang bawat hakbang ng katuparan ng utos na ito. Nang sa nagtanong ni Isaac, 'Nasaan ang korderong handog na susunugin?' ay sumagot si Abraham, 'Ang Diyos ang magkakaloob ng korderong handog na susunugin' (Gen. 22:7, 8); at nang ang kamay ng ama ay napatigil sa pagpaslang ng kanyang anak, at ang tupang ibinigay ng Diyos ay naihandog kapalit ni Isaak - nagliwanag ang misteryo ng pagtubos, at pati ang mga anghel ay nakaunawa ng mas malinaw sa kahanga-hangang kaloob na ibinigay ng Diyos para sa kaligtasan ng tao." - PP, p. 155. b. Anong kahanga-hangang katotohanan ang tiniyak kay Abraham habang "Sa pamamagitan ni Isaak papangalanan ang iyong binhi" (Gen. 21:12)? Gen. 22:5; Heb. 11:18, 19. kanyang pinanghahawakan ang pangakong, "Pinalakas niya [Abraham] ang kanyang sarili sa pagmumuni-muni sa mga katibayan ng kabutihan at katapatan ng Diyos. Ibinigay ang anak na ito na 'di inaasahan; at Siya na nagbigay ng mahalagang kaloob ay wala bang karapatan upang bawiin ang sa Kanya? At inulit ng pananampalataya ang pangako, 'Sa pamamagitan ni Isaak papangalanan ang iyong binhi' - isang binhi na 'di mabilang gaya ng butil ng buhangin sa baybayin. Si Isaak ay isang milagrong anak, at ang kapangyarihan na nagbigay sa kanya ng buhay ay hindi ba Niya kayang ibalik ito? Sa pagtatanaw niya doon sa lampas ng nakikita, naintintindihan ni Abraham ang salita ng Diyos, na 'Itinuturing niya na maging mula sa mga patay ay maaaring buhayin ng Diyos ang isang tao' (Heb. 11:19)." - Ibid., pp. 151, 152. k. Paano sumasagisag ang katotohanang ito sa tunay na binhing ipinangako, si Jesu-Kristo? Gawa 3:25, 26; 1 Ped. 1:18-21. "[Ang Anak ng Diyos] ay nabuhay na mag-uli mula sa libingan at ipinahayag Niya sa ibabaw ng libingan ni Jose, 'Ako ang muling pagkabuhay at ang buhay' (Juan 11:25). Isang kapantay ng Diyos ang namatay alang-alang sa atin. Naranasan Niya ang kamatayan para sa bawat tao, na sa pamamagitan Niya ang bawat tao ay makabahagi ng walang hanggang buhay." - In Heavenly Places, p. 13. 18
Huwebes Enero 19 5. MANA NG IPINANGAKONG BINHI a. Ano ang manang ipinangako ng Diyos kay Abraham at ng kanyang binhi? Gen. 17:7, 8; Awit 105:6-11. Paano ito sumisimbulo sa mana ni Kristo? Daniel 7:13, 14, 18; Mat. 25:31-34. "Mabibigo ang wika na ipahayag ang halaga ng pamanang walang kamatayan. Ang kaluwalhatian, kayamanan, at karangalan na inaalok ng Anak ng Diyos ay nagtataglay ng walang katapusang halaga na hindi kaya ng kapangyarihan ng mga tao o ng mga anghel na bigyan ng tamang ideya ukol sa halaga, kahusayan, at kadakilaan ng mga ito." - Testimonies, vol. 2, p. 40. b. Paano tayo magkaroon ng kasiguruhan na pangangatawanan ng Diyos ang Kanyang mga pangako at ibibigay sa kanyang mga anak ang lupang pangako? Heb. 6:13-18; Juan 14:1-3. "Matagal na nating hinihintay ang pagbalik ng Tagapagligtas. Ngunit gayun pa man ay sigurado ang pangako. Sa lalong madaling panahon tayo'y makarating na sa ating tahanang ipinangako. Dadalhin ni Jesus tayo doon sa buhay na sapa na dumadaloy mula sa luklukan ng Diyos at ipaliliwanag sa atin ang mga madilim na pangyayaring pinayagan Niyang maranasan natin sa lupang ito upang ang ating mga ugali ay mapasakdal. Doon ay ating pagmasdan ang kagandahan ng naibalik na Eden. Ating ihahagis ang mga korona na kanyang ipinutung sa ating mga ulo, at tutugtugin ang gintong mga alpa, at pupunuin ang langit ng papuri sa Kanya na nakaupo sa trono." - Ibid, vol. 8, p. 254. Biyernes Enero 20 Personal na mga Katanungan para sa Pagbabalik-aral 1. Paano ipinahayag ng Diyos ang ebanghelyo kay Abraham? 2. Anong milagro ang nagpapahayag na si Kristo ay nagmula sa kalangitan? 3. Paano na ang karanasan ni Abraham at Isaac ay nagpapahayag sa lalim ng sakripisyong ginawa ng Diyos para sa sangkatauhan? 4. Bakit ang muling pagkabuhay ay napakahalaga sa mga mananampalataya? 5. Ano ang kailanman ay hindi natin dapat kalimutan habang tayo'y naghihintay sa lupang pamana? 19
Leksiyon 4 Sabbath, Enero 28, 2017 Ang Dalawang Anak ni Abraham "Sapagkat nasusulat na si Abraham ay nagkaroon ng dalawang anak, isa mula sa aliping babae, at ang isa ay sa babaing malaya" (Galacia 4:22). "Ang pananampalataya ay hindi isang masayang bugso ng damdamin; ito ay simpleng pagtitiwala sa sinabi ng Diyos - naniniwalang tutuparin Niya ang Kanyang mga pangako dahil sinabi Niyang gagawin niya ito." - Our High Calling, p.119. Mungkahing Babasahin: Our High Calling, pp. 119-122, Patriarchs and Prophets, pp. 370-373. Linggo Enero 22 1. ANG ANAK NG PANGAKO a. Bakit tinawag si Isaac na anak ng pangako? Gen. 15:2, 3; 17:15, 16; 18:9-14 (ihambing sa Galacia 4:22, 23, 27, 28). b. Paano sinubukan nina Abraham at Sara na tulungan ang Panginoon sa pagtupad ng pangako ng isang anak? Gen. 16:1-4. "Walang pagtatanong na tinanggap ni Abraham ang pangako ng isang anak, ngunit hindi niya hinintay ang Diyos na tuparin Niya ang Kanyang salita sa Kanyang sariling panahon at pamamaraan. Pinayagan ang pagka- antala upang masubukan ang Kanyang pananampalataya sa kapangyarihan ng Diyos; ngunit nabigo siyang tiisin ang pagsubok. Sa pag-iisip na imposibleng mabigyan siya ng ng isang anak sa kanyang matandang idad, iminungkahi ni Sara, bilang isang plano na magsasakatuparan ng layunin ng Diyos, na isa sa kanyang mga lingkod na babae ay kukuning pangalawang asawa ni Abraham. Naging laganap ang poligamya kung kaya't hindi na ito itinuturing (ng ma tao) na isang kasalanan, ngunit ito'y isang paglabag sa batas ng Diyos, at ito'y nakasisira sa sagrado at payapang ugnayan ng pamilya. Ang pakikipag-asawa ni Abraham kay Hagar ay nagdulot ng masama, hindi lamang sa sarili Niyang sambahayan, kundi sa darating pa na mga henerasyon." - PP, p. 145. 20
Lunes Enero 23 2. ISANG ANAK NG PAGKAALIPIN a. Ano ang naging reaksyon ng Diyos nang iharap ni Abraham si Ismael bilang anak ng pangako? Gen. 17:15-21. "Nang malapit ng maging isang daang taon si Abraham, ang pangako ng isang anak ay inulit sa kanya, kasama ang kasiguruhan na ang magiging tagapagmana ay ang anak ni Sara. Ngunit hindi pa naunawaan ni Abraham ang pangako. Biglang nabaling kay Ismael ang kanyang isipan, kumakapit pa rin siya sa paniwalang sa pamamagitan niya matutupad ang mga layunin ng Diyos. Dahil sa pagmamahal Niya sa kanyang anak, sinabi niya, 'nawa'y mabuhay si Ismael sa harapan mo!' (na ang ibig sabihin ay 'Bakit hindi na lang si Ismael ang magmana ng mga ipinangako ninyo saakin?') Muling ibinigay ang pangako, sa mga salitang hindi maaaring pagkamalan: 'Hindi! Ang iyong asawang si Sara ay tiyak na magkakaanak sa iyo, at tatawagin mo siya sa pangalang Isaac. Itatatag ko ang aking tipan sa kanya' (Gen. 17:18, 19)." - PP, p. 146. b. Bakit tumanggi ang Diyos na tanggapin si Ismael bilang binhing ipinangako? Galacia 4:22, 23, 30; Rom. 14:23 (huling bahagi). "Ang kakulangan ng pananampalataya sa bahagi ni Abraham at Sara ay nagbunga sa kapanganakan ni Ismael, ang pakikisalamuha ng banal na binhi sa masama. Ang impluwensiya ng ama sa kanyang anak ay nahadlangan ng mga hindi maka-diyos na kamag-anak ng ina at ng koneksyon ni Ismael sa paganong mga asawa." - Ibid, p. 174. k. Anong mahalagang katotohanan ang mapapalampas ni Abraham kung tinanggap ng Diyos si Ismael bilang binhing ipinangako? Rom. 4:1-5, 21, 22. "Ang gantimpala ay hindi dahil sa mga gawa; upang magmayabang ang sino man; kundi an lahat na ito ay sa biyaya." - COL, p. 401. "Kapag bawat isa sa atin ay manalig kay Kristo, na may buong kasiguruhan ng pananampalataya, na nagtitiwala lamang sa bisa ng Kanyang dugo na siyang malilinis sa atin sa lahat ng ating kasalanan, tayo'y magkakaroon ng kapayapaan sa paniniwalang si Kristo ay may kakayahang gumanap sa lahat sinabi Niya." - SM, bk. 3, p. 181. "[Filipos 4:4-7 sinipi.] Ang pangako mismo ay walang halaga maliban na ako'y lubos na maniwala na Siya na nangako ay may kakayahang masaganang tumupad, at may walang hanggang kapangyarihan na gawin ang lahat ng Kanyang sinabi." - This Day With God, p.156. 21
Martes Enero 24 3. MGA ANAK NG PAGKAALIPIN a. Ipaliwanag kung anong klase ng mga tao ang espirituwal na kinakatawanan ni Ismael at ang kanyang inang si Hagar, at bakit. Gen. 16:4-6; Gal. 4:22, 23. b. Bakit inilarawan ni apostol Pablo ang mga Hudyong nanirahan sa Jerusalem sa kanyang kapanahunan bilang mga aliping nakatali, tulad ni Hagar at Ismael? Juan 8:31-36; Rom. 9:6-8. "Bawat kaluluwang tumatangging ibigay ang kaniyang sarili sa Diyos ay nasa ilalim ng isa pang kapangyarihan. Siya'y hindi sa kanyang sarili. Maaari siyang magsalita ukol sa kalayaan, ngunit siya ay nasa pinakamababang uri ng pagkaalipin. Hindi siya pinapayagang makita ang kagandahan ng katotohanan, sapagkat ang kanyang isipan ay kontrolado ni Satanas. Habang pinupuri niya ang kanyang sarili na sumusunod siya sa dikta ng kanyang sariling paghatol, siya'y sumusuod sa kalooban ng prinsipe ng kadiliman. Pumarito si Kristo upang putulin ang kadena ng pang-aalipin mula sa kaluluwa." - DA, p.466. "Napakaraming ginawa ang Diyos upang maging posible para sa atin na maging malaya kay Kristo, malaya mula sa pang-aalipin ng maling mga gawi at masamang mga inklinasyon. Minamahal na mga nakababatang kaibigan, hindi ba kayo magsisikap na maging malaya kay Kristo?" - Our High Calling, p.29. k. Sa kanino at saan inilagay ng mga Hudyo sa laman (ang literal na lahi ni Abraham) ang kanilang pagtitiwala sa pagtanggap ng mga biyaya ng Diyos? Juan 8:37-40; Filipos 3:3-9; Galacia 6:12, 13. "Ang mga Hudyo ay nag-aangking nanggaling kay Abraham; ngunit sa pagkabigo na gawin ang mga gawa ni Abraham, pinatunayan nila na hindi sila tunay na mga anak niya. Sila lamang na nagpapatunay sa kanilang sarili na sa pangespirituwal na mga bagay ay may pakikiisa kay Abraham sa pamamagitan ng pagsunod sa tinig ng Diyos, ang pinaniniwalaang tunay na lahi." - COL, p.268. "Sinabi ni Pablo na 'ayon sa katuwirang nasa kautusan' - kung ang panlabas na mga kilos ang pinag-uusapan - siya ay 'walang kapintasan' (Filipos 3:6); ngunit nang ang espirituwal na katangian ng kautusan ay naintindihan, nakita niya ang kanyang sarili na isang makasalanan. Kung husgahan ayun sa titik ng kautusan gaya ng paggamit ng mga tao sa panlabas na pamumuhay, siya'y umiwas sa kasalanan; ngunit nang siya'y tumingin sa lalim ng kautusan, at nakita niya kung paano siya nakita ng Diyos, yumuko siya na may kahihiyan at pinagtapat ang kanyang kasalanan." - SC 29, 30. 22
Miyerkules Enero 25 4. ISANG ALEGORYA a. Kapag tayo'y nagtitiwala sa ating sariling mga gawa na siyang basehan ng pagtanggap ng Diyos sa atin, sa halip na kay Kristo, sa anong kasunduan tayo nahulog? Gal. 4:21-25; 3:10; 2 Cor. 3:14, 15. "Hindi naunawaan ng mga tao ang kasamaan ng kanilang sariling mga puso, at kapag wala si Kristo ay imposibleng masunod nila ang kautusan ng Diyos; at sila'y dali-daling pumasok sa pakikipagtipan sa Diyos. Pakiramdam nila ay kaya nilang maitatag ang katuwiran sa kanilang sarili, kaya kanilang sinabi, 'Lahat ng sinabi ng Panginoon ay aming gagawin, at kami ay magiging masunurin' (Ex. 24:7); . . . ngunit pagkalipas lamang ng ilang linggo ay kanilang sinira ang kanilang kasunduan sa Diyos, at yumuko upang sumamba sa isang larawang inanyuan. Hindi sila makaaasa sa pabor ng Diyos sa pamamagitan ng isang kasunduang kanilang sinira; at ngayon, nang kanilang makita ang kanilang kasamaan at pangangailangan ng kapatawaran, kanilang naramdaman ang kanilang pangangailangan ng Tagapagligtas na nahayag sa tipanan ni Abraham at naanino sa paghahandog ng mga hain. Ngayon sa pamamagitan ng pananampalataya at pag-ibig sila'y nakagapos sa Diyos bilang kanilang tagapagligtas mula sa pang-aalipin ng kasalanan. Ngayon sila'y naging handa na pahalagahan ang mga biyaya ng bagong kasunduan. . . . "Ang 'bagong kasunduan' ay naitatag sa 'mas mabuting mga pangako' - ang pangako ng kapatawaran ng mga kasalanan at ang biyaya ng Diyos na magbago sa puso at dalhin ito sa pakikiisa sa mga prinsipyo ng kautusan ng Diyos. . . . "Ang kautusan na nai-ukit sa tapyas ng bato ay siya ring kautusan ang isinulat ng Banal na Espiritu sa tapyas ng puso. Sa halip na humayo tayo at itatag ang ating sariling katuwiran ay tanggapin natin ang katuwiran ni Kristo. Dugo niya ang kabayaran ng ating mga kasalanan. Tinanggap ang kanyang pagsunod para sa atin. At ang pusong nabago ng Banal na Espiritu ay magbubunga ng mga 'bunga ng Espiritu'. Sa biyaya ni Kristo ay mamumuhay tayo sa pagsunod sa kautusan ng Diyos na nakasulat sa ating mga puso. Dahil nasa atin ang espiritu ni Kristo, tayo'y lalakad tulad ng kanyang paglakad." - PP, pp.371, 372. b. Bakit malinaw na ang isang tao ay hindi kayang gawing matuwid ang kanyang sarili sa harapan ng Diyos sa pagsunod ng kautusan? Gal. 2:21; 3:11, 12. "Kung hindi dahil sa nagbabayad-salang sakripisyo ni Kristo, walang anuman na nasa atin ang kalulugdan ng Diyos. Lahat ng likas na mabuti sa tao ay walang kabuluhan sa paningin ng Diyos. Hindi Siya nalulugud sa kanino man na pinananatili ang kanyang dating likas, at hindi nabago sa kaalaman at biyaya upang maging isang bagong nilalang kay Kristo." - God's Amazing Grace, p. 66. 23
Huwebes Enero 26 5. PAG-UUSIG NG KAPATID a. Anong pangyayari ang ginamit na paglalarawan ni apostol Pablo sa pag-uusig ng mga Hudyo sa Kristiyanong iglesiya? Gal. 4;28, 29; Gen. 21:6-10. b. Bakit ang mga anak sa espiritu ay laging uusigin ng mga anak sa laman? Juan 15:17-22; Juan 3:19, 20; Gal. 5:17 (unang bahagi). "Kinasuklaman at pinaslang ni Cain ang kaniyang kapatid, hindi dahil sa anumang pagkakamaling nagawa ni Abel, ngunit 'sapagkat ang kanyang mga gawa ay masasama at ang mga gawa ng kanyang kapatid ay matuwid' (1 Juan 3:12). . . . Ang masunuring buhay ni Abel at ang kanyang tapat na pananampalataya, ay isang patuloy na pagsaway para kay Cain . . . . Ang makalangit na liwanag kapag mas maliwanag na naihahayag sa ugali ng mga tapat na tagasunod ng Diyos, mas malinaw na naibubunyag ang kasalanan ng mga masama, at mas higit na maging diterminado sila sa kanilang pagsisikap na sirain yaong mga gumagambala sa kanilang katahimikan." - PP, p. 74. "Ang sinaunang mga Kristiyano ay tunay ngang mga natatanging bayan. Ang kanilang walang bahid na pagkilos at hindi paglihis sa pananampalataya ay patuloy na saway na gumagambala sa katahimikan ng makasalanan. Kahit na kaunti sa bilang, walang kayaman, walang katayuan, o kagalang-galang na ranggo, sila'y isang sindak sa mga gumagawa ng masama tuwing ang kanilang ugali at mga doktrina ay nahahayag. . . . Ito rin ang dahilan kung bakit ang Tagapagligtas ay tinanggihan at ipinako sa krus ng mga Hudyo - sapagkat ang kadalisayan at kabanalan ng Kanyang ugali ay isang patuloy na saway sa kanilang pagkamakasarili at katiwalian. Mula sa mga araw ni Kristo hanggang ngayon ang Kanyang tapat na mga disipulo ay gumigising sa galit at pagsalungat ng mga umiibig at sumusunod sa kaparaanan ng kasalanan." - GC, p. 46. Biyernes Enero 27 Personal na mga Katanungan para sa Pagbabalik-aral 1. Paano lamang matutupad ang mga pangako ng Diyos? 2. Bakit kailan man ay hindi tatanggapin ng Diyos ang mga gawain ng laman bilang katuwiran? 3. Bakit kailan man ay hindi natin dapat mailagay ang ating pagtitiwala sa ating mana, sa ating laman o sa ating mga gawa? 4. Bakit hindi tayo puedeng ariing-ganap sa paggawa ng kautusang 5. Ilarawan ang uri ng labanan na aasahan ng mga Kristiyano dahil sa kanilang pananampalataya? 24
SABBATH FEBRUARY 4, 2017 First Sabbath Offering for World Disaster and Welfare "[The Lord] executeth judgment for the oppressed: which giveth food to the hungry" (Psalm 146:7). The Lord Jesus said, "Bless-ed are the merciful: for they shall obtain mercy" (Matthew 5:7). The poor are all around us, the distressed, the afflicted, the sorrowing, and those who are ready to perish. There is a great need for the exercise of mercy today as there ever was. God has made us His stewards, and He is not to be charged with the sufferings, the misery, the nakedness, and the want of hu-manity. The Lord has made ample provision for all of us. He has given us large supplies with which to alleviate the want of these sufferers and underprivileged ones. Every day we hear of earthquakes, war, floods, volcanoes, and other disasters and troubles all over the world resulting in destruc-tion, great damage to properties, and loss of life. As soon as we hear about a calamity, we immediately swing into action to respond to the needs of the people. The way we respond depends deeply on the nature of the disaster, the country, the economic and geo-political situation at hand. We immediately begin to assess the situation to determine the most appropriate actions. In addition to this, in time of peace the Welfare Department pro-vides assistance such as funding through proposals, technical assistance, training, mentorship, and project identification and implementation. Where we have expertise, we want to assist by providing oversight and guidance as needed. Our goal is to empower the local church to meet the needs of their community; whether in the form of food, clothing, blankets, shelter, or emotional support and counseling. Sharing God's love around the world is like an airplane which needs fuel to propel it. Your liberal offerings are the fuel that pro-pels almost every aspect of helping these destitute. Without your involvement and this fuel, our best efforts are sure to be a disaster as well. It is hard for everyone to go to the site of calamities, but your means can go far. We appeal to you that your heart may be moved to partake in this noble task. Please give liberally for this cause. Your brethren from the Welfare Department 25
Leksiyon 5 Sabbath, Pebrero 4, 2017 Ang Tunay na mga Anak ni Abraham "Kaya't inyong nakikita na ang mga sumasampalataya ay mga anak ni Abraham" (Galacia 3:7). "Lahat ng magpapakumbaba sa sarili gaya ng isang bata, na tatanggap at susunod sa salita ng Diyos na may kababaang-loob ng isang bata, ay makakasama sa pinili ng Diyos." - Our High Calling, p. 77. Mungkahing Babasahin: Our High Calling, pp. 75-79; Prophets and Kings, pp. 367-372. Linggo Enero 29 1. MGA TUNAY NA ANAK NI ABRAHAM a. Sino ang kinikilala ng Biblia na mga tunay na anak ni Abraham bilang tunay na mga Israelita? Rom. 9:6-8; Gal. 3:7-9. "Naibigay kay Isaias na gawing malinaw kay Juda ang katotohanan na marami na hindi lahi ni Abraham sa laman ang makakasama sa biling nga mga tinaurian Israel ng Diyos. Ang turong ito ay hindi tugma sa teolohiya ng kanyang kapanahunan, ngunit walang takot niyang ipinahayag ang mga mensaheng binigay ng Diyos sa kanya at nagbigay ng pag-asa sa karamihan na nag-aasam sa espirituwal na mga biyayang ipinangako para sa binhi ni Abraham." - PK, p.367. b. Paanong ang mga Gentiles, na hindi mga anak ayun sa literal na lahi, ngayon ay maibibilang na tunay na binhi ni Abraham? Rom. 9:30; 4:11, 12, 16, 17. "Lahat na sa pamamagitan ni Kristo ay nagiging anak ng pananampalataya ay mapabilang sa binhi ni Abraham; sila'y mga tagapagmana ng mga pangako ng tipan; gaya ni Abraham, sila'y tinawagan upang bantayan at ipaalam sa mundo ang kautusan ng Diyos at ang ebanghelyo ng Kanyang Anak." - PP, p.476. 26
Lunes Enero 30 2. MGA AMPON NA ANAK NI ABRAHAM a. Sa pamamagitan ng pananampalataya kay Kristo bilang binhi ni Abraham ayon sa pangako, sa anong pamilya tayo inampon? Rom. 8:14-16; Gal. 4:4-7. "Kagustuhan ng Diyos na ang lahat ay maligtas; sapagkat maraming paghahanda ang ginawa, sa pagbibigay ng Kanyang bugtong na Anak upang bayaran ang katubusan ng tao. Yaon mga mawawaglit ay mawawaglit sapagkat tumangi silang ampunin ng Diyos bilang kanyang mga anak sa pamamagitan ni Kristo Jesus. Ang pagmamataas ng tao ang humahadlang sa kanya upang tanggapin niya ang mga probisyon ng kaligtasan." - OHC, p. 78. b. Paanong ang sakripisyo ni Jesu-Kristo ay gawing anak ng Diyos ang isang tao, maging isang anak ng pananampalataya, at kanino ito tumutukoy? Gal. 3:27-29. "Ang tao'y maaaring magsagawa ng dakilang mga gawa sa paningin ng mundo; ang kanilang mga nagawa ay maaring marami at may mataas na katayuan sa paningin ng mga tao, ngunit ang lahat ng talento, lahat ng kahusayan, lahat ng kakayahan ng mundo ay mabibigong baguhin ang ugali at gawing isang anak ng Diyos at tagapagmana ng langit ang isang napasamang anak ng kasalanan. Walang kapangyarihan ang tao na ariing-ganap ang kaluluwa, na pabanalin ang puso. . . . Ang pinakadakilang biyaya ng langit, ang Bugtong na anak ng Ama, na puno ng biyaya at katotohanan, ang tanging may kakayahang tumubus ng nawaglit. . . . Ang sakripisyo ni Kristo sa krus ng kalbaryo ay isang kabayaran na hihigit sa lahat ng nakapipinsalang kapangyarihan ng kasalanan; at kapag ang nalalamang kasalanan ay idinidiin ang puso, at ang dalahin ay tila hindi na matiis, inaanyayahan siya ni Jesus na tumingin sa Kanya at mabuhay." - The Signs of the Times, May 2, 1892. k. Ipaliwanag kung bakit ang mga anak ni Abraham ay mula sa bawat tribo at nasyon sa halip na sa Israel lamang. Apoc. 7:9, 10; Gen. 17:4- 6; Gawa 10:34, 35. "Si Kristo ay walang kinikilalang pagkakaiba ng kabansaan o ranggo o doktrina. Ang mga Eskriba at mga Pariseo ay nagnanais na gumawa ng isang local at pambansang pakinabang sa lahat ng biyaya ng langit at huwag isama ang lahat ng natitirang pamilya ng Diyos sa mundo. Ngunit pumarito si Kristo upang alisin ang bawat pader ng pagkahatihati. Pumarito Siya upang ipakita na ang Kanyang kaloob na habag at pag-ibig ay walang limitasyon gaya ng hangin, liwanag o ng pagbuhos ng ulan na sumasariwa sa lupa." - 9T, p.190. 27
Martes Enero 31 3. HINDI TUNAY NA MGA ANAK NI ABRAHAM a. Bakit karamihan sa mga literal na lahi ni Abraham ay nawala nila ang kanilang karapatan bilang tunay na mga Israelita sa mata ng Diyos? Rom. 10:1-4. "Ang mga Hudyo, sa pamamaitan ng kanilang mga kasalanan, ay humiwalay mula sa Diyos. Hindi nila nakilala ang lalim ng espirituwal na kabuluhan ng kanilang makahulugang serbisyo. Sa kanilang sariling katuwiran sila'y nagtiwala sa kanilang sariling mga gawa, sa mga handog at palatuntunan mismo, sa halip na magtiwala sa merito ni Kristo na siyang pinapatungkulan ng lahat na ito. Sa gayon 'sa pagsisikap nilang maitayo ang sariling pagiging matuwid' (Rom. 10:3), pinalago nila ang kanilang sarili sa ganap na pagtitiwala sa sariling kakayahan. Dahil sa kakulangan ng Espiritu at biyaya ng Diyos, sinikap nilang punuan ang kakulangang ito sa pamamagitan ng mahigpit na pagtalima sa pangrelihiyong mga seremonya. Sa hindi nila pagkakontento sa mga kautusang ibinigay mismo ng Diyos, ay kanilang dinagdagan ang banal na utos ng hindi mabilang na mga palatuntunan na sila mismo ang gumawa. Habang humahaba ang kanilang agwat sa Diyos, lalu naman silang humihigpit sa pagtalima sa mga anyo (seremonya)." - PK, p. 708, 709. b. Ano ang tanging paraan na tayo'y aariing ganap sa harapan ng Diyos? Gal. 3:11, 12; 2:16. Anong pagbabago ang makikita sa buhay ng mga inaring ganap sa pamamagitan ng pananampalataya? "Ang pag-aaring ganap ay lubos na sa biyaya at hindi makukuha sa pamamagitan ng anumang gawa na ginagawa ng nahulog na tao." - FW, p. 20. "Ang mapagmataas na puso ay nagsisikap na kitain/trabahoin ang kaligtasan; ngunit kapwa na ang karapatan natin sa langit at ang ating kaangkupan rito ay matatagpuan sa katuwiran ni Kristo. Walang magagawa ang Panginoon sa pagpapabuti ng tao hangga't siya'y mahikayat sa sariling kahinaan, at maalis lahat ng pagiging sapat sa sarili, at kanyang isuko ang sarili sa pamamahala ng Diyos. Pagkatapos ay matatanggap na niya ang kaloob na hinihintay ng Diyos na ibigay." - DA, p.300. "Yaong nagsusumikap na marating ang langit sa pamamagitan ng kanyang sariling gawa sa pagsunod ng kautusan ay nagtatangkang gawin ang isang bagay na imposible para sa kanya. Walang kaligtasan sa tao na mayroon lamang isang legal na relihiyon, isang anyo ng kabanalan. Ang buhay Kristiyano ay hindi isang pagbabago o pagpapabuti ng dati, ngunit isang pagbabago ng likas. Mayroong isang pagkamatay sa sarili at sa kasalanan, at isang bagong buhay sa kabuuan. Ang pagbabago na ito ay mangyayari lamang sa pamamagitan ng paggawa ng Banal na Espiritu." - Ibid, p. 172. 28
Miyerkules Pebrero 1 4. MGA LINGKOD NI ABRAHAM a. Sila na hindi tumaggap sa pananampalataya ni Abraham kay Kristo bilang binhing ipinangako, ay ibinilang na mga lingkod, sa halip na mga anak na lalaki at babae. Anong mangyayari sa kanila? Gen. 16:3- 6; Gal. 4:30, 31. "Si Noe at ang kanyang sambahayan ay nasa loob ng arka, 'at kinulong siya ng Panginoon sa loob.' . . . ang malaking pinto, na imposibleng isara ng mga nasa loob, ay dahan-dahang isinara ng hindi nakikitang mga kamay. Si Noe ay nakulong sa loob, at ang mga tumanggi sa biyaya ng Diyos ay napagsarhan sa labas. Ang tatak ng Langit ay nasa pinto na iyun; isinara ito ng Diyos, at Diyos lamang ang makapagbubukas nito. Kaya't kapag si Kristo ay huminto sa Kanyang pamamagitan para sa mga taong makasalanan, bago ang Kanyang pagparito sa alapaap ng langit, ang pinto ng awa ay magsasara. Pagkatapos nito ay hindi na pipigilan ng makalangit na biyaya ang mga masama, at si Satanas ay magkakaroon ng ganap na pamamahala sa mga tumanggi ng awa." - PP, p. 98. b. Sa kanino at sa ano sila tunay na mga lingkod? Juan 8:31-35; 39-44. "'Kung kanino ninyo inihahandog ang inyong mga sarili bilang alipin sa pagsunod, kayo'y mga alipin niya na inyong sinusunod' (Rom.6:16). Kung sa galit, kalibugan, kasakiman, pagkamuhi, tayo'y nagpakasawa pagkamakasarili, o ano mang ibang kasalanan, tayo'y nagiging alipin ng kasalanan. 'Walang makapaglilingkod sa dalawang panginoon' (Mat. 6:24). Kapag tayo'y naglilingkod sa kasalanan, tayo'y hindi maaaring maglingkod kay Kristo." - RH, Nov. 15, 1887. k. Bakit ang mga tumanggi kay Kristo ay hindi kailan man maaaring makapasok sa lupain ng Canaan na ipinangako kay Abraham at sa kanyang binhi? Heb. 3:17-19; Gawa 4:10-12; Gal. 3:9. "Sa apatnapung taon ang kawalan ng pananampalataya, pagbubulong- bulong, at paghihimagsik ang humadlang sa pagpasok ng sinaunang Israel sa lupain ng Canaan. Parehong mga kasalanan ang nag-antala sa pagpasok ng modernong Israel sa makalangit na Canaan. Sa alinmang kaso'y hindi nagkulang ang mga pangako ng Diyos. Ang kawalan ng pananampalataya, ang pagkamakamundu, ang hindi pagpapakabanal, at pag-awayaway sa gitna ng mga nag-aangking bayan ng Panginoon ang siyang nagpapanatili sa atin ng maraming taon dito sa mundo ng kasalanan at kalungkutan." - Eva., p. 696. 29
Huwebes Pebrero 2 5. ISANG BABALA SA IGLESIYA a. Anong babala ang ibinigay sa iglesya na nasa Galacia, at bakit? Gal. 3:1-6; 4:7-11. "Ang pagtubos na ginawa para sa atin ng ating Panginoon sa krus ng kalbaryo ang siyang magdadala sa atin sa pagsunod sa utos ng Diyos, na ginawang posible, sa pamamagitan ng Kanyang katuwiran na ibinilang na atin, na matupad natin ang utos ng Diyos. . . . "Walang lubhang nakagagalit sa Diyos gaya ng kasalanan. Sa halip na gawing walang bisa ang kautusan ng Diyos sa pamamagitan ng pagpapatuloy sa kasalanan, ang bawa't kaluluwang tunay na nagbalik-loob ay lalakad sa landas ng mapagpakumbabang pagsunod sa lahat ng kautusan ng Diyos. Sasaliksikin nila ang Biblia upang kanilang malaman ang katotohanan. Sinong gumayuma sa hindi nagsisisi, sa mananalansang, ano pa't kasalanan ang pinili sa halip na pagsunod? Kapangyarihan ni Satanas ang dumating kina Adan at Eba sa Eden, ang nakalilinlang, nakagagayumang kapangyarihan ng nahulog na anghel." - The Upward Look, p. 209. b. Paanong ang pagsusumikap ni Abraham sa kanyang sariling pananampalataya ay maging isang leksyon para sa atin? Gen. 15:3-6; 17:17, 18; Heb. 4:1, 2. Sa kabilang banda, anong ibibigay sa atin ng tunay na pananampalataya? 1 Juan 5:4, 5. "Ang buhay Kristiyano ay dapat ka-isa ng pananampalataya, ng tagumpay, ng kagalakan sa Diyos . . . . Ang Diyos ay may kakayahan at handang magkaloob sa Kanyang mga lingkod ng lahat ng kalakasang kailangan nila, at magbigay sa kanila ng karunungan para sa iba't ibang kahilingan ng kanilang pangangailangan. Mas higit Niyang tutuparin ang pinakamataas na mga inaasahan ng mga nagtiwala sa Kanya." - The Faith I Live By, p. 126. Biyernes Pebrero 3 Personal na mga Katanungan para sa Pagbabalik-aral 1. Gaano kahalaga ang pananampalataya sa isang Kristiyano? 2. Bakit maaaring tawagin ng isang Kristiyano ang Diyos na kanyang Ama? 3. Paano natin maiiwasang isumpa ng Diyos? 4. Anong kaibahan ng pagiging lingkod ni Abraham sa pagiging anak na lalaki at babae niya? 5. Paano tayo magagayuma ng demonyo para sirain ang ating pananampalataya? 30
Leksiyon 6 Sabbath, Pebrero 11, 2017 Ang Walang Hanggang Tipan "Aking itatatag ang aking tipan sa iyo at sa iyong binhi kahit sa iyong pagkamatay sa buong lahi nila, isang tipang walang hanggan, upang maging Diyos mo at ng iyong binhi" (Genesis 17:7). "Ang tipan ng biyaya ay hindi isang bagong katotohanan, sapagkat ito'y nasa isip ng Diyos mula pa sa walang hanggan. Ito ang dahilan kung bakit ito'y tinawag na walang hanggang tipan." - The Signs of the Times, August 24, 1891. Mungkahing Babasahin: The Faith I Live By, pp. 76-78, 360-364. Linggo Pebrero 5 1. ANG WALANG HANGGANG TIPAN a. Ano ang nagpapakita na ang tipang ginawa kay Abraham ay ito rin yung tipan na pinagtibay ni Kristo sa kalbaryo? Gen. 22:16; Heb. 6:13-18; 9:16. "Ang tipan kay Abraham ay pinagtibay sa pamamagitan ng dugo ni Kristo, at ito'y tinawag na 'pangalawa,' o 'bagong,' tipan sapagkat ang dugo na nagselyo o nagpatibay nito ay naibuhos pagkaraan ng dugo ng unang tipan. Ang patunay na ang bagong tipan ay may bisa sa kapanahon ni Abraham ay malinaw na ipinahihiwatig ng katotohanan na sa panahon na yun ay pinagtibay kapwa ng pangako at ng panunumpa ng Diyos, - 'dalawang bagay na di-mababago, na dito'y hindi maaaring magsinungaling ang Diyos.' Heb. 6:18." - PP, p.371. b. Ano ang ipinangako sa ilalim ng tipang ito at paano tumugon si Abraham? Gen. 17:1-8; 15:6; 26:5; ihambing Gal. 3:8, 16; Rom. 4:20- 22. "Ang tipang ito ay naghahandog sa lahat ng tao ng kapatawaran at biyaya ng Diyos na tumutulong para sa panghinaharap na pagsunod sa pamamagitan ng pananampalataya kay Kristo. Ipinangako rin nito ang walang hanggang buhay sa kondisyon ng katapatan sa utos ng Diyos." - Ibid., p. 370. "Ang kautusan ng Diyos ang batayan ng tipang ito, na kung saan ito'y isa lamang pamamaraan upang muling ibalik ang tao sa pakikiisa sa banal na kalooban, inilalagay sila kung saan maaari nilang sundin ang utos ng Diyos." - Ibid., p. 371. 31
Lunes Pebrero 6 2. ISANG WALANG HANGGANG UGNAYAN a. Sa anong paraan ipinahayag ng Diyos ang ugnayang pakikipagtipan na itinatag Niya kay Abraham at sa kanyang binhi? Lev. 26:12. Ihambing sa Gen. 17:7, 8; Deut. 14:2; 29:13. b. Ano ang ibinigay ng Diyos kay Abraham bilang tanda ng isang pakikipagtipan, at bakit? Gen. 17:11; Rom. 4:11. "Ibinigay kay Abraham sa panahong ito ang seremonya ng pagtutuli bilang 'isang tatak ng pagiging matuwid sa pamamagitan ng pananampalataya na nasa kanya nang siya'y hindi pa tuli' (Rom. 4:11). Ito ay isasakatuparan ng patriyarka at ng kanyang lahi bilang isang tanda na sila'y tapat sa paglilingkod sa Diyos at sa gayun ay hiwalay sa mga nagsisisamba sa diyus- diyosan at sila'y tinanggap ng Diyos na Kaniyang natatanging kayamanan." - PP, p. 138. "Ang [pagtutuli] ay isang tanda na silang tumanggap nito ay mga tapat sa paglilingkod sa Diyos - isang pangako na sila'y mananatiling hiwalay mula sa mga nagsisisamba ng diyus-diyosan at susunod sa utos ng Diyos." - Ibid., p. 363. k. Anong mahalagang karanasan ang dapat mapasa-atin ngayon upang tayo'y makapasok sa parehong 'bagong' pakikipagtipan sa Diyos? Deut. 10:16; Col. 2:11; Heb. 8:10; 2 Cor. 6:16, 17. "Dapat nating paniwalaan na tayo'y pinili ng Diyos, na maliligtas sa pagsasanay ng pananampalataya, sa pamamagitan ng biyaya ni Kristo at ng gawain ng Banal na Espiritu; at tayo'y dapat magbigay papuri at luwalhati sa Diyos dahil sa isang kahanga-hangang pagpapahayag ng Kanyang tampat (unmerited) na pabor. Ang pag-ibig ng Diyos ang humahatak ng kaluluwa kay Kristo, upang magiliw na matanggap, at maiharap sa Ama. Sa pamamagitan ng gawain ng Espiritu ang banal na relasyon sa pagitan ng Diyos at ng makasalanan ay nabago. Sinabi ng Ama: 'Ako'y magiging isang Diyos sa kanila, at sila'y magiging bayan Ko. Aking igagawad ang mapagpatawad na pagmamahal sa kanila at ipagkakaloob sa kanila ang Aking kagalakan. Sila'y magiging isang natatanging kayamanan sa Akin; sapagkat ang bayang ito na aking binuo para sa Akin ay magpapakilala sa Aking puri." - The Signs of the Times, January 2, 1893. "Ang kondisyon upang matanggap sa pamilya ng Panginoon ay ang paglabas sa sanlibutan, paghiwalay mula sa lahat ng nakahahawang mga impluwensya nito." - God's Amazing Grace, p. 57. 32
Martes Pebrero 7 3. ISANG WALANG HANGGANG PAGKASASERDOTE a. Bakit si Kristo ay tinawag na isang saserdote ayon sa pagkasaserdote ni Melquisedec at hindi ayon sa pagkasaserdote ni Aaron? Heb. 5:5, 6; 7:11-16; Mat. 1:1, 2. "Ang pinakapunong saserdote ay ginawa sa isang espesyal na paraan isang upang siya ang kumatawan kay Kristo, na siyang magiging pinakapunong saserdote magpakailan man ayon sa pagkapari ni Melquisedec. Ang pagkasaserddoteng ito ay hindi ililipat sa iba, o papalitan ng iba." - The SDA Bible Commentary [E. G. White Comments], vol. 7, p. 930. b. Sa anong paraan na ang pagkapari ni Melquisedec ay may kaugnayan sa walang hanggang pagkapari ni Kristo, at bakit ito higit na mataas kaysa pagkapari ni Aaron? Ihambing ang Heb. 7:1-3 sa Heb. 7:20-25; 6:18-20. "Si Kristo ang nagsalita sa pamamagitan ni Melquisedec, ang pari ng kataas-taasang Diyos. Si Melquisedec ay hindi si Kristo, ngunit siya ang tinig ng Diyos sa mundo, ang kinatawan ng Ama." - SM, bk. 1, p.409. "Ang pangalan ng mahinang sanggol na iyan . . . ang siyang pag-asa ng nahulog na sangkatauhan. Ang bata na kung saan ang salaping pangtubos ay ibinayad para sa kanya ang siyang magbabayad ng katubusan ng kasalanan nang buong mundo. Siya ang tunay na 'pinakapunong pari sa bahay ng Diyos,' ang ulo ng 'isang hindi mapapalitang pagkapari,' ang tagapamagitan sa 'kanan ng Kamahalan sa kaitaasan' (Heb. 10:21; 7:24; 1:3)." - DA, pp. 52, 55. k. Anong pagkakatulad mayroon ang pagkain na inihandog ng pari ng Diyos kay Abraham? Ihambing ang Gen. 14:18-20 sa 1 Cor. 10:16; 11:23-26. "Ang tinapay at ang alak ay kumakatawan sa katawan at sa dugo ni Kristo. Gaya ng tinapay na pinutul-putol, at ang alak na naibuhos, gayun din na sa krus ang katawan ni Kristo ay nabali, at ang Kanyang dugo ay naibuhos upang iligtas tayo. "Sa pamamagitan ng pagkain ng tinapay at pag-inom ng alak, ipinapakita natin na tayo'y naniniwala rito. Ipinapakita natin na tayo'y nagsisisi sa ating mga kasalanan, at ating tinanggap si Kristo bilang ating Tagapagligtas." - The Story of Jesus, p.98. 33
Miyerkules Pebrero 8 4. ISANG WALANG HANGGANG PAG-AARI a. Anong walang hanggang lupain, ang siyang anino ng makalupang lupain, ang ipinangako ng Diyos kay Abraham? Gen. 17:8; Heb. 11:8- 10; Apoc. 21:2. "Ang iba't ibang karanasan ng mga Hudyo ay isang paaralan ng paghahanda para sa kanilang ipinangakong tahanan sa Canaan. Nais ng Diyos na ang Kanyang bayan sa mga araw na ito ay kanilang suriin na may mapagpakumbabang puso at espiritu na madaling turuan ang mga pagsubok na dinanas ng sinaunang Israel, upang sila'y makapulot ng aral para sa kanilang paghahanda para sa makalangit na Canaan." - PP, p.293. "Hayaan na ang lahat ng magaganda sa ating makalupang tahanan ang magpaalala sa atin sa kristal na ilog at berdeng bukirin, sa kumakaway na mga puno at ang buhay na balon, sa nagniningning na siyudad at sa mga nakaputing mang-aawit, ng ating makalangit na tahanan - yaong mundo ng kagandahan na walang pintor ang makapagpipinta, walang mortal na dila ang makapaglalarawan." - The Faith I Live By, p. 279. b. Kailan at paano matatanggap ni Abraham at ng kanyang binhi ang kanilang walang hanggang pamana? Mat. 25:31, 34; Juan 14:1-3; Dan. 7:27. "Ang nasira at hindi pantay-pantay na ibabaw ng lupa ngayon ay nagmumukhang pinatag at ginawang isang malawak na kapatagan. Ang buong sansinukob ng Diyos ay malinis, at ang malaking tunggalian ay natapos na magpakailanman. Saan man kami tumingin, lahat ng makikita ng mata ay maganda at banal. At lahat ng mga natubos, matanda at bata, malaki at maliit, ay inihagis ang kanilang kumikinang na mga korona sa paanan ng kanilang Manunubos, at sila'y nagpatirapa sa pagsamba sa Kanya, at sinamba Siya na nabubuhay magpakailan man. Ang magandang bagong lupa, kasama lahat ng kaluwalhatian nito, ang siyang walang hanggang mana ng mga banal. Ang kaharian at kapangyarihan, at ang kadakilaan ng kaharian sa ilalim ng buong langit, ay ibinigay sa mga banal ng Kataas-taasan, sila na mag-aangkin nito hanggang sa magpakailanman." - EW, p. 295. "Ang lubos na pagtatatag ng kaharian ng Kanyang kaluwalhatian ay hindi mangyayari hanggang sa pangalawang pagparito ni Kristo sa mundo. 'Ang kaharian, ang kapangyarihan, at ang kadakilaan ng mga kaharian sa silong ng buong langit, ay ibibigay sa bayan ng mga banal ng Kataas-taasan' (Dan. 7:27). Kanilang mamanahin ang kahariang inihanda para sa kanila 'mula sa pagkatatag ng sanlibutan' (Mat. 25:34). At kukunin ni Kristo sa Kanyang sarili ang Kanyang dakilang kapangyarihan at maghahari." - Thoughts From the Mount of Blessings, p. 108. 34
Huwebes Pebrero 9 5. WALANG HANGGANG BUHAY a. Ano ang pinakadakila sa lahat ng mga pangakong ibinigay sa pamamagitan ng walang hanggang tipan? Gal. 3:29; 1 Juan 5:11; Apoc. 21:3, 4. "Ang araw ay paparating kung saan ang giyera ay napaglabanan, ang tagumpay ay napanalunan. Ang kalooban ng Diyos ay magaganap sa lupa katulad ng sa langit. Ang tinubos na mga bansa ay walang kikilalaning ibang kautusan maliban sa kautusan ng langit. Lahat ay magiging isang masaya, nagkaka-isang pamilya, nadamtan ng kasuotan ng papuri at pasalamat - ang balabal ng katuwiran ni Kristo." - MH, p. 506. "[Sa langit], walang kabiguan, walang kalungkutan, walang kasalanan, walang magsasabing, 'Ako'y may sakit.' Doon, doon ay walang nakahelerang libingan, walang pagluluksa, walang kamatayan, walang hiwalayan, walang sawing mga puso; at si Jesus ay naroon, kapayapaan ay naroon. . . . Sa Kanyang kinaroroonan ay puno ng kasiyahan, sa Kanyang kanang kamay ay may kagalakan magpakailan pa man!" - My Life Today, p.349. b. Sa anong pag-asa na tayo'y hindi dapat susuko? Tito 2:11-13; Heb. 10:35-37. "Maging matiisin, Kristiyanong kawal. Sandali na lamang, at Siya na darating, ay darating. Ang gabi ng nakaiinip na paghihintay, at pagbabantay, at pagluluksa ay malapit nang matapos. Ang gantimpala ay malapit nang ibigay; ang walang hanggang araw ay magbubukang liwayway. Walang panahon upang matulog ngayon - walang panahon upang magpakasasa sa walang kabuluhang panghihinayang. Siya na nagbabaka-sakaling maidlip ngayon ay mawawalan ng mahahalagang pagkakataon na makagawa ng mabuti. . . . Bawat kaluluwang maliligtas ay karagdagang bituin sa korona ni Jesus, ang ating kaibig-ibig na Manunubos." - CS, p. 275. Biyernes Pebrero 10 Personal na mga Katanungan para sa Pagbabalik-aral 1. Paano tayo magkakaroon ng tiwala sa Salita ng Diyos? 2. Paano tayo magkakaroon ng parehong ugnayang pakikipagtipan sa Diyos na gaya nang na kay Abraham? 3. Ipaliwanag kung papaano tayo magkakaroon ng tiwala sa walang hanggang pagkasaserdote ni Kristo. 4. Ano ang mapalad na pag-asa ng mga anak ni Abraham? 5. Bakit ang walang hanggang buhay kasama ang Diyos ang siyang mapalad na pag-asa ng mga Kristiyano? 35
Leksiyon 7 Sabbath, Pebrero 18, 2017 Walang Hanggang Biyaya sa pamamagitan ng pananampalataya, at ito'y hindi sa pamamagitan ng inyong sarili, ito'y kaloob ng Diyos" (Efeso 2:8). "Sapagkat sa biyaya kayo'y naligtas "Ang kahulugan ng biyaya ay isang pabor na iginawad sa isang hindi karapat-dapat, sa isang nawaglit. Ang katotohanan na tayo'y makasalanan, sa halip na tayo'y pagsarhan palayo sa awa at pag-ibig ng Diyos, ay ito pa nga ang dahilan kung bakit kailangan natin ang pag-ibig ng Dios upang tayo ay maligtas." - Selected Messages, bk. 1, p.347. Mungkahing Babasahin: Patriarchs ang Prophets, pp. 363-373; Faith and Works, pp. 15-28. Linggo Pebrero 12 1. ANG BAGONG TIPAN NG PANGAKO a. Sa anong paraan ginawa ng Diyos ang bagong tipan kay Abraham - at ano ang ginawa ng Diyos sa kalaunan upang pagtibayin ang tipan na ito at bakit? Gal. 3:14-18; Heb. 6:13-18. b. Ano ang ginawa ni Abraham sa kanyang sarili upang maging karapat- dapat sa mga bendisyon o pagpapala ng tipan - at ano ang itinuturo nito sa atin tungkol sa pagtingin ng Diyos sa mga makasalanan? Gen. 12:1-3; Rom. 3:10-12. "Ang biyaya ay isang katangian ng Diyos na ibinibigay sa hindi karapat- dapat na tao. Hindi natin ito hinanap, ngunit ito'y pinadala upang hanapin tayo. Kinagagalak ng Diyos na ipagkaloob sa atin ang Kanyang biyaya, hindi dahil tayo'y karapat-dapat, ngunit dahil tayo'y lubos na hindi karapat- dapat.... "Kaluwalhatian ng [Diyos] ang magpatawad ng pinuno ng mga makasalanan." - MH, p. 161. "Kapag higit na 'di karapat-dapat ang tumatanggap, lalong higit na dakilala ang biyaya ng Diyos." - General Conference Daily Bulletin, January 28, 1893. 36
Lunes Pebrero 13 2. ANG LUMANG TIPAN NG MGA GAWA a. Bakit gumawa ng isa pang tipan ang Diyos sa pamamagitan ni Moses pagkalipas ng 430 na taon - at bakit hindi nito maaaring ipawalang- bisa ang bagong tipan ng pangako? Deut. 4:12, 13; Ex. 19:5-7; Gal. 3:17; 1 Ped. 1:18-20. "Sa kanilang pagkaalipin ang bayan ng [Israel] ay nawalan ng kaalaman sa Diyos at sa mga prinsipyo ng tipan kay Abraham. . . . Sinikap ng Diyos na ipahayag sa kanila ang Kanyang kapangyarihan at ang Kanyang awa, upang sila'y mahimok na mahalin at pagkatiwalaan Siya. . . . upang kanilang mapagtanto ang lubos na kawalan nila ng magagawa, ang pangangailangan nila ng makalangit na tulong; at pagkatapos ay gagawin niya ang pagpapalaya sa kanila. . . . "Dahil sa kanilang paninirahan sa gitna ng idolatriya at katiwalian, sila'y walang lubhang tunay na pagkaunawa ng kabanalan ng Diyos, ng pagkamakasalanan ng kanilang mga puso, ng kanilang lubos na kawalan ng kakayahan, sa kanilang sarili, upang sumunod sa kautusan ng Diyos, at ang kanilang pangangailangan ng isang Tagapagligtas. Lahat ng ito'y kailangang ituro sa kanila." - PP, pp.371, 372. "Ang 'lumang' tipan - ay nabuo sa pagitan ng Diyos at ng Israel sa Sinai, at pagkatapos ay pinagtibay ng dugo ng isang hain. Ang tipanan kay Abraham ay pinagtibay sa pamamagitan ng dugo ni Kristo, at ito'y tinawag na 'pangalawa,' o 'bagong,' tipan, sapagkat ang dugo na nagselyo nito ay naibuhos pagkatapos ng dugo ng unang tipan." - Ibid., p.371. b. Paano tumugon ang mga tao sa kahilingan ng Diyos sa ilalim ng lumang tipan? Ex. 19:8. Paano tayo maaaring mahulog sa parehong panganib? "Hindi napagtanto ng mga tao ang kasamaan ng kanilang mga puso, at kapag wala si Kristo ay imposibleng masunod nila ang kautusan ng Diyos." - Ibid., pp. 371. "Yaong mga hindi nakararamdam ng pangangailangan ng dugo ni Kristo, na pakiramdam nila ay kahit wala ang biyaya ng Diyos ay kaya nilang matamu sa pamamagitan ng kanilang sariling mga gawa ang pagsang-ayun ng Dios, ay gumagawa ng parehong pagkakamali gaya ng pagkakamali ni Cain. Kapag hindi nila tanggapin ang nakapaglilinis na dugo, sila'y nasa ilalim ng paghatol." - Ibid., p.73. "Ang (pagtitiwala sa) sariling katuwiran ang siyang panganib sa panahong ito; inihihiwalay nito ang kaluluwa mula kay Kristo. Sila na nagtitiwala sa kanilang sariling katuwiran ay hindi makakaunawa kung paano na ang kaligtasan ay dumating sa pamamagitan ni Kristo. Tinatawag nilang kasalanan ang katuwiran at ang katuwiran ay kasalanan. Wala silang paghanga sa kasamaan ng paglabag, walang pang-unawa sa sindak ng kautusan; sapagkat hindi nila iginagalang ang moral na pamantayan ng Diyos." - Faith and Works, p. 96. 37
Martes Pebrero 14 3. MULA SA LUMA TUNGO SA BAGO a. Ano ang layunin ng moral na kautusan sa lumang tipan at anong layunin ang ginagampanan pa rin nito ngayon? Rom. 7:7, 9-13, 20; 3:19-20. "Ang kautusan ay ibinigay upang hatulan sila ng kasalanan, at maihayag ang kanilang pangangailangan ng isang Tagapagligtas." - DA, p. 308. b. Sa bagong tipan, paano binabago ng Diyos ang ating pagtingin sa Kanyang kautusan at anong pagbabagong-likas ang makikita sa ating buhay? Heb. 8:10; Awit 40:8; Ezek. 36:26, 27; Col. 3:9, 10. "Ang parehong kautusan na naiukit sa mga tapyas ng bato ay isinulat ng Banal na Espiritu sa mga tapyas ng puso. Sa halip na humayo at magtatag ng sarili nating katuwiran ay ating tanggapin ang katuwiran ni Kristo. Ang Kanyang dugo ang nagtubos sa ating mga kasalanan. Tatanggapin ang Kanyang pagsunod para sa atin. At ang pusong binago ng Banal na Espiritu ay magbubunga 'ng mga bunga ng Espiritu.' Sa pamamagitan ng biyaya ni Kristo tayo'y mamumuhay sa pagsunod sa kautusan ng Diyos na naisulat sa ating mga puso." - PP, p. 372. "Ang pagbabago sa puso ng mga tao, ang pagbabagong-likas ng pag- uugali, ay isang milagro na nagpapahayag sa isang Tagapagligtas na palaging- buhay, na gumagawa upang iligtas ang mga kaluluwa." - DA, p. 407. k. Paanong ang karanasan ng bagong tipan ay ganap na tumupad sa diwa at layunin ng kautusan - at ano ang sinabi tungkol kay Abraham sa bagay na ito? Mat. 5:20-22, 27, 28, 31-48; Rom. 13:8-10; Gen. 26:5. lamang panlabas na pagtalima, kundi paglilingkod ng pag-ibig. Ang kautusan ng Diyos ay isang pagpapahayag ng Kanyang tunay na likas; ito ay isang sagisag ng dakilang prinsipyo ng pag- ibig, kaya't ito ang pundasyon ng Kanyang gobyerno sa langit at lupa. Kapag nabago ang ating puso sa wangis ng Diyos, kapag ang banal na pag-ibig ay naitanim sa kaluluwa, hindi ba mahahayag sa buhay ang kautusan ng Diyos? Kapag ang prinsipyo ng pag-ibig ay naitanim sa puso, kapag ang tao'y nabago alinsunod sa wangis Niya na lumikha sa kanya, ang pangako ng bagong tipan ay matutupad, 'Ilalagay ko ang aking mga kautusan sa kanilang mga puso, at isusulat ko ang mga iyon sa kanilang pag-iisip' (Heb. 10: 16). At kung ang kautusan ay nasusulat sa puso, hindi ba nito huhubugin ang buhay? - SC, p. 60. "Ang pagsunod ay hindi 38
Miyerkules Pebrero 15 4. SA PAMAMAGITAN NG BIYAYA BATAY SA PANANAMPALATAYA a. Anong libreng kaloob ang ibinigay ng Diyos kay Abraham sapagkat pinili niyang maniwala? Rom. 4:22; Gal. 3:6. "Ang kaisipan na ang katuwiran ni Kristo ay ibinilang na ating katuwiran, hindi dahil sa ano mang merito sa bahagi natin, ngunit bilang isang libreng kaloob mula sa Diyos, ay isang mahalagang kaisipan. Ang kaaway ng Diyos at ng tao ay hindi gusto na ang katotohanang ito ay malinaw na maituro; sapagkat alam niya na kapag ito'y lubos na tinanggap ng mga tao, ang kanyang kapangyarihan ay masisira." - GW, p.161. "Ang biyaya ni Kristo ay malaya upang ariing ganap ang makasalanan na walang merito o karapatan sa kanyang bahagi. Ang pag-aaring ganap ay isang lubos, ganap na pagpapatawad ng kasalanan. Sa sandaling tinanggap ng isang makasalanan si Kristo sa pamamagitan ng pananampalataya, sa sandaling yaon siya'y pinatawad. Ang katuwiran ni Kristo ay itinuring na kanyang katuwiran, at hindi na niya kailan man pagdudahan pa ang mapagpatawad na biyaya ng Diyos." - TFILB, p. 107. b. Ano ang ginawa ni Abraham upang maipahayag na siya'y matuwid - at paano lamang na ang mga mananampalataya ay maligtas sa ganun ding paraan? Rom:4:1-5; Efeso 2:8, 9. "Ang pagtangap ng Diyos sa atin ay tiyak sa pamamagitan lamang ng Kanyang minamahal na Anak, at ang mabubuting gawa ay bunga ng pagkilos ng Kanyang mapagpatawad na pag-ibig. Hindi kredito ang mga ito para sa atin, at walang anomang ibinigay sa atin na mga puntos dahil sa mga mabubuti nating gawa na maari nating akuin na nakatulong o nakabahagi sa kaligtasan ng ating mga kaluluwa. Ang kaligtasan ay kaloob na walang bayad para sa mananampalataya, ibinigay sa kanya ng dahil kay Kristo lamang." - SDA Bible Commentary [E.G.W. Comments], vol. 5, p. 1122. k. Bagama't ang pananampalataya mismo ay isang kaloob (tingnan Rom. 12:3 (huling bahagi)), ano ang gagawin natin nito? Juan 3:16; Lucas 7:1-9; Rom. 10:17. "Ang pananampalataya na nagpakilos sa atin upang tanggapin ang kaloob ng Diyos ay isang kaloob din, na kung saan ang bawat tao ay pinagkalooban ng ilang sukat ng pananampalataya. Ito'y lumalago habang ginagamit sa pagtanggap ng salita ng Diyos. Upang mapalakas ang pananampalataya, kailangang lagi natin itong iugnay sa salita (ng Diyos)." - Ed., pp. 253, 254. "Ang mga lalaki at mga babae ay hindi maliligtas maliban na sila mismo ang magsanay na manampalataya, at magtayo sa tunay na pundasyon, maliban na kanilang payagan ang Diyos na muling likhain sila muli sa pamamagitan ng Banal na Espiritu." - The Signs of theTimes, February 14, 1900 39
Huwebes Pebrero 16 5. PABOR SA DI KARAPATDAPAT a. Anong pabor sa di karapatdapat, ang ipinangako sa ilalim ng bagong tipan, ang ipinakita ng Diyos upang iligtas ang sangkatauhan? Gen. 12:3; 1 Juan 4:14; Efeso 2:4-8; Rom. 5:15-18. "Bagaman sa ating pagsuway ay ating natamo ang sama ng loob at paghatol ng Diyos, hindi Niya tayo pinabayaan." - GAG, p. 10. "Yaong mga papasok sa langit ay hindi nila aakyatin ang pader nito sa pamamagitan ng sarili nilang katuwiran, ni hindi sila pagbubuksan ng mga pinto dahil sa kanilang mamahaling mga handog na ginto o pilak, ngunit makakapasok sila sa mga maraming mansyon sa tahanan ng Ama sa pamamagitan ng merito ng krus ni Kristo." - Ibid., p. 179. b. Paano nakamtan ng isang makasalanan ang gayong libreng kaloob ng kaligtasan sa pamamagitan ni Jesu-Kristo? Juan 1:12; Rom. 5:17; Heb. 11:8. "Lahat nang nananampalataya na si Kristo ang pangtubos na handog ay maaaring dumating at tumanggap ng kapatawaran ng kanilang mga kasalanan; sapagkat sapamamagitan ng merito or karapatan ni Kristo, nabuksan ang ugnayan sa pagitan ng Diyos at ng tao. Maari akong tanggapin ng Diyos bilang Kanyang anak, at maaari ko Siyang angkinin at magalak sa Kanya bilang aking mapagmahal na Ama. Kailangan nating isentro ang ating pag-asa ng langit kay Kristo lamang, sapagkat Siya ang ating kahalili at garantiya." - SM, bk. 1, p. 363. k. Anong dalawang bagay ang sinira ng Diyos sa pamamagitan ng kanyang dakilang biyaya? Rom. 8:2; 1 Juan 3:5, 8; 2 Tim. 1:10. Biyernes Pebrero 17 Personal na mga Katanungan para sa Pagbabalik-aral 1. Ipaliwanag ang salitang 'pangako' sa liwanag ng kawalan ng kakayahan ng Diyos na magsinungaling. 2. Bakit naibigay pananampalataya? 2. Bakit naibigay pananampalataya? ang lumang tipan - at bakit 3. Paano isusulat ng Diyos ang kanyan kautusan ng pag-ibig sa ating mga puso at pag-iisip? 4. Bakit hindi natin maaaring akuin ang papuri sa ating mabubuting gawa sa kaligtasan? 5. Bakit hindi natin kailan man ipagmalaki ang ating pananampalataya? 40
Leksiyon 8 Sabbath, Pebrero 25, 2017 Isang Pananampalatayang Gumagawa "Hindi ba ang ating amang si Abraham ay inaring-ganap sa pamamagitan ng mga gawa, ng kanyang inihandog si Isaac na kanyang anak sa ibabaw ng dambana?" (Santiago 2:21). "Marami ang nabibigong unawain ang kaugnayan ng pananampalataya at mga gawa. Sinasabi nila, 'Maniwala ka lamang kay Kristo, at ikaw ay ligtas. Ikaw ay walang kinalaman sa pagsunod ng kautusan.' Ngunit ang tunay na pananampalataya ay mahahayag sa pagsunod." - Patriarchs and Prophets, pp. 153, 154. Mungkahing Babasahin: Faith and Works, pp. 47-54, 111-116. Linggo Pebrero 19 1. ISANG GUMAGAWANG PANANAMPALATAYA a. Paano natin malalaman na si Abraham ay nanampalataya sa salita ng Diyos? Gen. 22:1-5; Santiago 2:21-24. "Nanampalataya si Abraham sa Diyos. Paano natin alam na siya'y nanampalataya? Ang kanyang mga gawa ang nagpatotoo sa katangian ng kanyang pananampalataya, at ang kanyang pananampalataya ay ibinilang sa kanya na katuwiran." - Reflecting Christ, p. 79. b. Ano ang ugnayan sa pagitan ng pananampalataya at mga gawa? Santiago 2:17, 18; Mat. 7:16-20. Anong uri ng bunga ang ibubunga ng isang Kristiyano? "Ang mabubuting gawa ay hindi kailan man makabili ng kaligtasan, ngunit ang mga ito ang ebidensiya ng pananampalataya na gumagawa na may pag-ibig at nagpapadalisay sa kaluluwa." - DA, p. 314. "Gaya ng isang mabuting puno na nagbubunga ng mabuting bunga, gayon din ang puno na tunay na naitanim sa hardin ng Panginoon ay mamunga ng mabuti para sa walang hanggang buhay. Ang bumibitag na mga kasalanan ay napananagumpayan; masasamang kaisipan ay hindi pinahihintulutan sa isipan; masasamang kinaugalian ay nililinis mula sa templo ng kaluluwa. . . . Isang lubos na pagbabagong-likas ang naisagawa." - The SDA Bible Commentary [E. G. White Comments], vol. 6, p. 1080. 41
Lunes Pebrero 20 2. MGA GAWA NG DIYOS a. Paano ipinakita ni Abraham ang kanyang pananampalataya sa Diyos? Nang siya'y gumawa ayon sa kanyang pananampalataya, ano ang inihayag ni Abraham hinggil sa kanyang pananampalataya? Sant. 2:22; Gen. 22:12. "Ang pananampalataya ay gumagawa na may pag-ibig at dumadalisay sa kaluluwa. Ang pananampalataya ay umuusbong at namumulaklak at nagbibigay ng ani ng mamahaling mga bunga. Kung nasaan ang pananampalataya, ang mabubuting gawa ay lumilitaw." - SM, bk. 1, p. 398. b. Saan nagmumula ang mabubuting gawa? Ihambing ang Jer. 17:9; Rom. 3:12 sa Efeso 2:10; Tito 2:13, 14. "Ang tunay na pananampalataya ay nahahayag sa mabubuting mga gawa; sapagkat ang mabubuting mga gawa ay bunga ng pananampalataya. Habang gumagawa ang Diyos sa puso, at isinusuko ng tao ang kanyang kalooban sa Diyos, at nakikipagtulungan sa Diyos, kanyang isinasakabuhayan kung ano ang ginawa ng Diyos sa loob sa pamamagitan ng Banal na Espiritu, at mayroong pagkakaisa sa pagitan ng layunin ng puso at ang gawi sa buhay. Bawat kasalanan ay kailangang talikuran bilang kasuklam-suklam na bagay na siyang dahilan sa pagkapako ng Panginoon ng buhay at kaluwalhatian, at ang mananampalataya ay kinakailangang magkaroon ng lumalagong karanasan sa pamamagitan ng patuloy na paggawa ng mga gawain ni Kristo. Ang biyaya ng pag-aaring ganap ay mapapanatili sa pamamagitan ng patuloy na pagsuko ng kalooban, ng patuloy na pagsunod." - Ibid., p. 397. "Kapag tayo'y tapat sa paggawa ng ating bahagi, sa pakikipagtulungan sa Kanya, isasagawa ng Diyos sa pamamagitan natin ang mabuti Niyang kalooban. Ngunit hindi makagagawa ang Diyos sa pamamagitan natin kung tayo'y hindi magsisikap. Kung ating makamtan ang buhay na walang hanggan, kinakailangan nating gumagawa, at masigasig na gumawa.... Kailangan nating tularan ang halimba- wang iniwan ni Kristo sa atin, nagpapasakop sa Kanya sa lahat ng bagay. Ang ating kalooban ay kinakailangang nakatugma sa Kanyang kalooban." - RH, 6/11/1901. k. Bago ang Kristiyano ay mamumunga ng mabubuting mga gawa ng Diyos, ano muna ang kinakailangang mangyari? Efeso 2:1-5; Gal. 2:20; Jer. 29:13. "Ang tanging paraan upang ating matiyak ang tulong ng Diyos ay sa pamamagitan ng paglagay ng ating sarili ng buong buo sa Kanyang kamay at magtiwala na Siya'y gagawa para sa atin. Habang Siya'y ating pinanghahawakan sa pamamagitan ng pananampalataya, gagampanan Niya ang gawain. Ang mananampalataya ay magtiwala lamang. Habang ang Diyos ay gumagawa, maaari tayong gumawa, na nagtitiwala sa Kanya at gumagawa ng Kanyang kalooban." - 6 BC (E. G. White Comments], vol. 6, p. 1080. 42
Martes Pebrero 21 3. ISANG PATAY NA PANINIWALA a. Ano ang kaibahan ng buhay na pananampalataya sa patay na paniniwala? Santiago 2:19, 20; Marcos 7:6, 7. "Ang tunay na pananampalataya, na buong nagtitiwala kay Kristo, ay mahahayag sa pamamagitan ng pagsunod sa lahat ng hinihiling ng Diyos. . . . Sa lahat ng panahon ay mayroong mga nag-aangkin ng karapatan sa biyaya ng Diyos maging kanila mang winawalang-bahala ang ilan sa Kanyang mga utos. Ngunit ang Biblia ay nagsabi na sa pamamagitan ng gawa ang 'pananampalataya ay naging ganap'; at, kapag walang gawa ng pagsunod, ang pananampalataya 'ay patay' (Santiago 2:22, 17)." - The Faith I Live By, p. 91. "Marami ang kontento sa paglilingkod sa salita lamang, at kakaunti lamang ang may matapat, masigasig, magiliw na pananabik sa Diyos." - 4T, p.535. b. Maaari ba na ang isang tao na may patay na paniniwala ay makagagawa ng mabubuting gawa? Mat. 23:27, 28; 7:21-23. "Ang mabuting tao, mula sa mabuting yaman ng puso, ay maglalabas ng mabubuting bagay. Bakit? Sapagkat si Kristo ay nananahan sa kaluluwa. Ang nakapagpapabanal na katotohanan ay isang tahanan ng kayamanan ng karunungan sa lahat ng gumagawa sa katotohanan. Bilang isang buhay na batis ito'y bumubukal hanggang sa walang hanggang buhay. Siya na hindi pinananahanan ni Kristong ang kanyang puso ay magpapakasawa sa walang kabuluhang usapan, sumosobrang mga pahayag, na lumilikha ng pinsala. Ang dila na nagsasabi ng pangit na mga bagay, karaniwang mga bagay, bulgar na mga salita, ang dilang iyan ay kinakailangang gamutin ng mainit na uling ng juniper." - Mind, Character, and Personality, vol. 2, p. 577. "Walang taong magkakaroon ng espiritu at pag-iisip ni Kristo ang hindi mapabubuti sa pamamagitan nito sa lahat ng mga ugnayan at mga tungkulin sa buhay. Ang pagiging mapagbulong-bulong, mapagreklamo, at mapagyamut na damdamin ay hindi bunga ng mabuting mga prinsipyo o paninindigan." - 4T, p. 347. k. Ano ang palaging kulang sa mga gawa ng mananampalataya? 1 Juan 4:20, 21; Juan 8:37-41. isang patay na "Ang pagsunod sa salita ay nagbubunga ng kinakailangang kalidad - 'tunay na pag-ibig sa isa't-isa' (1 Ped. 1:22). Ang pag-ibig na ito ay nanggaling sa langit at nagdadala sa dakilang mga motibo at hindi makasariling mga kilos." - AA, p. 520. 43
Miyerkules Pebrero 22 4. ANG UGAT O ANG BUNGA? a. Anong mangyayari kapag ang mabubuting gawa ng pagsunod ay siyang naging ugat ng Kristiyanong karanasan sa halip na siyang bunga nito? Mat. 23:5. "Hinangad ng mga Pariseo ang higit na kagalinga sa pamamagitan ng kanilang kasuklamsuklam na mga seremonya at ng karangyaan ng kanilang pagsamba at kanilang mga kawanggawa. Pinatutunayan nila ang kanilang kasigasigan sa relihiyon sa pamamagitan ng paggawa nito bilang tema ng pag- uusap. Ang pagtatalo sa pagitan ng magkaibang sekta ay maingay at mahaba, at karaniwang maririnig sa mga kalye ang tinig ng galit na pagtatalo mula sa mga pantas na doctor ng kautusan. "Malaki ang kaibahan sa lahat na ito ang buhay ni Jesus. Sa buhay Niya ay walang maingay na pakikipagtalo, walang marangyang pagsamba, walang pagkilos upang makakuha ng papuri, ang nasaksihan kailan man. Si Kristo ay naikubli sa Diyos, at ang Diyos ang naihayag sa ugali ng Kanyang Anak." - MH, p. 32. b. Ano ang dapat na palaging siyang ugat ng Kristiyanong karanasan? Gal. 6:14. "Pinarangalan at linuwalhati ng mga anghel si Kristo, sapagkat maging sila man ay hindi ligtas maliban na sila ay tumitig sa paghihirap ng Anak ng Diyos. . . . Kung wala ang krus ay hindi sila ligtas laban sa masama tulad ng mga anghel bago ang pagkahulog ni Satanas. . . . Lahat ng nagnanais ng katiwasayan sa lupa man o sa langit ay kinakailangang tumingin sa Tupa ng Diyos. . . . "Kung ang mga tao ay kanilang bulay-bulayin ang pag-ibig ni Kristo, na naipakita sa krus, ang kanilang pananampalaya ay mapapalakas upang pahalagahan ang mga merito ng kanyang dugong naibuhos, at sila'y magiging malinis at mailigtas mula sa kasalanan." - The SDA Bible Commentary [E. G. White Comments], vol. 5, pp. 1132, 1133. k. Paano ibibilang ng tunay na Kristiyano ang kanyang sariling mga gawa sa liwanag ng mga nagawa ni Kristo? Filipos 3:4-9; Isa. 6:5. "Habang mas lalong nakikita ng mga tagasunod ng Diyos ang pag-uugali ni Kristo ay mas lalo silang magiging mapagpakumbaba, at mas lalong mababa ang kanilang paningin sa kanilang sarili. . . . Ang sarili ay nawawala sa paningin nila bunga ng kanilang pagkamalay ng kanilang kawalan ng karapatan at ng kahanga-hangang kaluwalhatian ng Diyos." - That I May Know Him, p. 122. 44
Huwebes Pebrero 23 5. NAGBUBUNGAN MGA KRISTIYANO a. Bakit nais ng Diyos na punuin ang buhay ng Kristiyano nang mabubuting gawa na nagmula sa pusong nabago? Mat. 5:14-16; 1 Pedro 2:9. "Plano ng [Diyos] na ang lahat na nakabahagi ng dakilang kaligtasan ay magiging mga misyonero para sa Kanya. Ang kabanalan ng isang Kristiyano and siyang ginagawang pamantayan ng mga taong makamundo upang sukatin ang ebanghelyo. Ang mga pagsubok na matiyagang dinadala, mga biyayang nagagalak na tinanggap, kaamuan, kabaitan, habag, at pag-ibig, na laging naipapakita, ang mga ito ang mga liwanag na nagniningning sa ugali sa harapan ng mundo, na naghahayag ng kabaliktaran ng (gawa ng) kadiliman na nagmumula sa makasariling likas ng puso." - PP, p. 134. "Kapag ang biyaya ni Kristo ay naipapahayag sa salita at mga gawa ng mga nananampalataya, ang liwanag ay magniningning sa mga nasa kadiliman; sapagkat habang ang mga labi ay nagsasalita ng papuri sa Diyos, ang kamay naman ay nakaunat upang magbigay saklolo sa mga nawawaglit." - Sons and Daughters of God, p. 276. b. Sa buong kasaysayan, anong kaalaman ang palaging mayroon kay Kristo hinggil sa Kanyang iglesiya? Apoc. 2:2, 9, 13, 19; 3:1, 8, 15. Bakit napaka-interesado ni Jesus sa mga gawa ng Kanyang mga tagasunod? Santiago 2:21, 22, 24; Apoc. 22:12. "Ang mga mata ng sanglibutan ay nakatingin sa atin, at tayo'y pinagmamasdan ng marami na kung saan wala tayong alam tungkol sa kanila. May mga ilan na may nalalaman sa mga doktrina na ating pinaniniwalaan, at kanilang pinapansin ang epekto ng ating panananampalataya sa ating mga ugali." - SM, bk. 2, p. 386. "Ang sanlibutan ngayon ay humihiyaw sa pangangailangan ng isang kapahayag ni Kristo Jesus sa katauhan ng Kanyang mga banal." - In Heavenly Places, p. 313. Biyernes Pebrero 24 Personal na mga Katanungan para sa Pagbabalik-aral 1. Paano lagging gumagawa ang tunay na pananampalataya? 2. Paano natin masisiguro na ang ating mga gawa ay laging mula sa Diyos? 3. Bakit ang isang hindi nahikayat na puso ay kailan ma'y hindi magdudulot ng hindi makasariling pag-ibig? 4. Ipaliwanag ang kaibahan ng ugat at bunga ng ating karanasan. 5. Ano ang hinihintay na makita ng Diyos at ng sanlibutan sa Kristiyanong iglesiya? 45
Sabbath Marso 4, 2017 First Sabbath Offering for a chapel in Bengaluru India Bengaluru (formerly known as Bangalore) is the capital city of the Karnataka State in India. It is the fifth largest metropolis, having a population of over eleven million (2016). Bengaluru is considered the "Silicon Valley of India" due to its role as the nation's leading informa-tion technology exporter. The work of our church was estab-lished here, when in early 2009, a brother, along with a group of souls interested in our message, expressed a desire to join our Move-ment. After having been guided through the present truth, they were accepted into Christ's fold. For the next several years, the group worshipped in a small rent-ed place. In 2014, due to the church outgrowing the first rented place, they moved to another rented place that had ample room for all. However, the meeting room, being on the second floor of the building, was only accessible by stairs. The need to go up and down the stairs for each meeting made it difficult for the aged believers. The brethren also desired to have a permanent place of worship. Plans were then made to procure a parcel of land. Finding a plot of land to purchase proved quite difficult, as land is very expensive in a city like Bengaluru. People throng the city to find employment and do business, causing alarming escalations in the real estate market. However, by the help of the Lord, the brethren managed to find and purchase a suitable piece of land. Now the brethren are looking forward to building a monument for the Lord in this "Silicon City," a place from which the gospel may be proclaimed in power to the lost. We are praying that God will open the windows of heaven and pour out showers of blessings on this project. In the meantime, we would like to appeal to you, our worldwide brotherhood, to help us accomplish this project. It is our prayer that God will open your hearts to give willingly this First Sabbath. Please know that any support you can give us will be a means of great joy to the believers in Bengaluru. We also request that you would please pray for this project so that it may be materialized. May God richly bless you in your generous support of the project this Sabbath. Your brethren and sisters from Bengaluru 46
Leksiyon 9 Sabbath, Marso 4, 2017 Tagapagligtas ni Abraham "Nagalak ang inyong amang si Abraham na makita niya ang aking araw. Nakita niya ito at siya'y nagalak" (Juan 8:56). "Sa pamamagitan ng symbolo at pangako ang Diyos ay 'ipinahayag ang ebanghelyo nang una pa man kay Abraham' (Gal. 3:8). At ang pananampalataya ng patriyarka ay nakatuon sa darating na Manunubos." - Patriarchs and Prophets, p. 154. Mungkahing Babasahin: The Desire of Ages, pp. 752-760; 785-787. Linggo Pebrero 26 1. ISANG SAGISAG NI KRISTO a. Sino ang sinasagisagan ni Isaac? Gen. 22:7-9; Heb. 11:17-19. "Si Isaac ay sumasagisag sa Anak ng Diyos, na siyang naihandog dahil sa mga kasalanan ng sanglibutan. Nais ikintal ng Diyos sa isip ni Abraham ang ebanghelyo ng kaligtasan ng tao. Upang magawa niya ito, at gawin ang katotohanan na isang riyalidad o totoo sa kanya at upang subukin din ang kanyang pananampalataya, Kanyang hiniling na paslangin niya ang kanyang sinisintang si Isaac. Lahat ng kalungkutan at matinding paghihirap ng kalooban na tiniis ni Abraham sa madilim at nakakatakot na pagsubok na iyon ay upang malalim na maikintal sa kanyang pang-unawa ang plano ng pagtubos para sa nahulog na tao. Naipaunawa sa kanya sa pamamagitan ng kanyang sariling karanasan kung paano na hindi mabigkas ang pagtanggi sa sarili ng walang hanggang Diyos sa pagbigay ng Kanyang sariling Anak para mamatay upang iligtas ang tao mula sa lubos na pagkasira." - 3T, p. 369. b. Paano pinahayag ng Diyos kay Abraham ang araw ni Kristo? Gen. 22:13; Juan 1:29; Isa. 53:7. "Kay Abraham . . . ay naipakita na sa pagbigay [ng Diyos] ng Kanyang bugtong na Anak upang iligtas ang mga makasalanan mula sa walang hanggang pagkasira ay gumagawa ang Diyos ng isang mas dakila at mas kahanga-hangang sakripisyo kaysa sa anumang maaaring gawin ng tao." - DA, p. 469. 47
Lunes Pebrero 27 2. ANG PANGHULING SAKRIPISYO a. Ilarawan kung paano sinubukan ng Diyos na ihayag kay Abraham ang lalim ng dakilang sakripisiyong Kanyang ginagawa sa pagbigay ng Kanyang bugtong na Anak. Gen. 22:11, 12, 16; 1 Juan 4:9, 10. "Isinuko ng ating makalangit na Ama ang Kanyang minamahal na Anak sa matinding paghihirap ng pagpako sa krus. Maraming lehiyon ng mga anghel ang nakasaksi sa kahihiyan at dalamhati ng kaluluwa ng Anak ng Diyos ngunit sila'y hindi pinayagan na makialam gaya sa kaso ni Isaac. Walang tinig ang narinig upang pigilan ang handog. Ang sinisintang Anak ng Diyos, ang Manunubos ng sanglibutan, ay inalipusta, tinuya, pinagtawanan, at pinahirapan, hangga't iniyuko ang kanyang ulo sa kamatayan. Anong mas higit pang patunay ang ibibigay ng walang hanggang Diyos hinggil sa Kanyang banal na pag-ibig at awa sa atin?" - That I May Know Him, p. 20. "Ang matinding paghihirap na tiniis ni [Abraham] sa panahon ng madidilim na mga araw ng nakakatakot na pagsubok na iyon ay pinayagan upang kanyang maunawaan mula sa kanyang sariling karanasan ang isang bagay hinggil sa kadakilaan ng sakripisyong ginawa ng walang hanggang Diyos para sa ikatutubos ng tao." - PP, p. 154. b. Ipaliwanag kung paanong alam ni Jesus, gaya ng pagkaalam ni Isaac, na ang Kanyang Ama ang siyang naghahandog sa Kanya bilang sakripisyo para sa buong sanglibutan. Gen. 22:10; Mat. 26:38, 39; Fil. 2:8. "Iniwan ni Jesus ang Kanyang tahanan sa langit at pumarito sa madilim na mundo upang abutin ang kailaliman ng kasawian ng tao, upang Kanyang iligtas ang mga malapit nang malipol." - The Bible Echo, January 1, 1893. k. Ano ang pinakamatinding sakit ang tiniis ni Jesus sa panahon ng Kanyang panghuling sakripisyo? Awit 69:18-21; Isa. 53:4, 10, 12. "Ang matinding pagdadalamhati ni Jesus na dulot ng pagkahiwalay niya mula sa pabor ng Kanyang Ama ang siyang nagpaging malubha sa paghihirap ng kalooban ni Kristo. . . . Ang Kanyang kakila-kilabot na pagdadalamhati dulot ng kaisipan na sa oras na ito ng Kanyang pangangailangan ay tinalikuran Siya ng Diyos, ang siyang naglalarawan sa matinding hinagpis na mararamdaman ng isang makasalanan sa panahon na, pag huli na ang lahat, ay mapagtanto na niya na ang Espiritu ng Diyos ay inalis na sa kanya." - Mind, Character, and Personality, vol. 2, pp. 464, 465. 48
Martes Pebrero 28 3. TINALIKURAN DAHIL SA KASALANAN a. Bakit si Kristo ay tinalikuran at si Isaac ay hindi? Gen. 22:12; Mat. 27:42, 43, 46; Juan 3:17; 12:27; 2 Cor. 5:21. "Ang mga anghel ng langit ay nakiramay sa kanilang minahal na Pinuno. Masaya sana nilang iniwan ang kanilang mga linya/hilera at tinulungan Siya. Ngunit hindi ito ang plano ng Diyos." - The Upward Look, p. 223. "Kusa na inilantad ng ating banal na Kahalili ang Kanyang kaluluwa sa tabak ng hustisya, upang tayo'y hindi mamatay kundi magkaroon ng buhay na walang hanggan." - SM, bk. 1, p.322. b. Ano ang kahulugan ng pagpapaiwan ng alipin ni Abraham at tanging ang ama at anak lamang ang magkasamang pumunta sa altar? Gen. 22:3-5, 8; Juan 16:32. "May paghangang nasaksihan ng mga anghel ang desperadong pagpapakasakit ng Tagapagligtas. Ang hukbo ng langit ay nagtakip ng kanilang mga mukha mula sa nakakatakot na tanawin. Ang walang buhay na kalikasan ay nagpahayag ng pakikiramay sa kanyang inalipusta at namamatay na May-ari. Ang araw ay tumangging tumingin sa katakot-takot na tanawin. Ang kanyang buo, maliwanag na sinag ay nagliliwanag sa lupa sa kalagitnaan ng araw, nang bigla na lamang itong tila nawala. Lubos na kadiliman, gaya ng isang damit-panglibing, ang bumalot sa krus. . . . "Sa makapal na kadilimnan na iyan ang presensya ng Diyos ay naitago.... Ang Ama ay kasama ng Kanyang Anak. Ngunit ang Kanyang presensya ay hindi naihayag. Kung ang Kanyang kaluwalhatian ay kumislap mula sa ulap, bawat taong nakatingin ay maaaring namatay. At sa kakilakilabot na oras na iyan si Kristo ay hindi maaaring aliwin ng presensya ng Ama." - DA, pp. 753, 754. k. Paano natin alam na si Kristo ay tinalikuran ngunit hindi nawala? Isa. 54:7, 8; Gawa 2:22-24, 27; 1 Cor. 15:55-57. "Si Jesus ay ibinurol sa libingan. Siya'y dumako sa kadiliman ng libingan at dinanas ang kamatayan para sa bawat tao. Ngunit hindi Siya tumagal na nanatili sa ilalim ng kapangyarihan ng kaaway. Isang makapangyarihan na anghel ang dumating mula sa langit at iginulong ang bato mula sa libingan.... Si Kristo ay lumabas mula sa libingan na isang matagumpay na manlulupig at pinatnubayan niya palabas mula sa libingan ang maraming bihag." - The Signs of the Times, Nov. 25, 1889. 49
Miyerkules Marso 1 4. ISANG NABUHAY MULI NA TAGAPAGLIGTAS a. Ilarawan paano na si Abraham ay naniwala sa kapangyarihan ng muling pagkabuhay? Gen. 22:5; Heb. 11:19. "Ang anak na ito [si Isaac] ay naibigay nang hindi inaasahan; at Siya na nagbigay ng mamahaling kaloob na ito ay wala ba siyang karapatan na bawiin ang sa Kanya? At inulit muli ng pananampalataya ang pangako, 'Sa pamamagitan ni Isaac papangalanan ang iyong binhi' - isang binhing hindi mabilang gaya ng mga butil ng buhangin sa baybayin (Gen. 21:12). Si Isaac ay anak ng isang milagro, at ang kapangyarihang nagkaloob sa kanya ng buhay ay hindi ba niya kayang ibalik ito? Tumigin siya sa unahan pa ng nakikita, hinawakan ni Abraham ang banal na salita, 'Itinuring niya na maging mula sa mga patay ay maaaring buhayin ng Diyos ang isang tao' (Heb. 11:19)." - PP, p. 151. b. Ipaliwanag ang kahulugan ng kamatayan at muling pagkabuhay ni Kristo sa sangkatauhan? Heb. 2:14, 15; 2 Tim. 1:10; Rom. 6:5. "Hindi maaaring hawakan ng mahigpit ni Satanas ang mga patay kapag ang Anak ng Diyos ay nagsabing sila'y mabubuhay. Hindi niya mahahawakan sa espiritwual na kamatayan ang isang kaluluwa na sa pananampalataya ay tumanggap sa makapangyarihang salita ni Kristo. Sinasabi ng Diyos sa lahat ng patay sa kasalanan, 'Gumising ka, ikaw na natutulog, at bumangon mula sa mga patay' (Efeso 5:14). Ang salitang iyan ay walang hanggang buhay." - DA, p. 320. k. Gaano kamahalaga sa mananampalataya ang tagumpay ni Kristo laban sa kamatayan? 1 Cor. 15:12-19; 1 Ped. 1:3; Juan 11:25, 26. "Ang mga bihag na kinuha mula sa mga libingan sa panahon ng muling pagkabuhay ni Jesus ay Kanyang mga tropeo bilang isang manlulupig na Prinsipe. Sa gayon ay Kanyang pinatunayan ang Kanyang tagumpay laban sa kamatayan at sa libingan; sa gayon ay Kanyang ibinigay ang isang pangako at isang paunang bahagi ng pagkabuhay muli ng lahat na matuwid na namatay." - The SDA Bible Commentary [E. G. White Comments], vol. 5, p.1109. "Siya lamang . . . na may kakayahan . . . na buhayin ang Kanyang mga banal mula sa libingan at damtan sila ng imortalidad, bigyan sila ng walang hanggang tagumpay laban sa kamatayan at sa libingan, ang pwede sa ngayon na makapag-ingat sa mga kaluluwa ng lahat na ipinagkatiwala sa Kanya para sa araw na iyon at iligtas sila sa kanilang mga kabalisahan." - MR, vol. 21, p. 273. 50
Huwebes Marso 2 5. ANG KAGALAKAN NG KALIGTASAN a. Ano ang naramdaman ni Abraham nang inihayag ng Diyos na si Kristo ang Tagapagligtas laban sa kasalanan at kamatayan? Juan 8:56; Bakit ang mga Kristiyano ang dapat na pinakamasayang mga tao? Fil. 4:4; Gawa 2:25-27; 1 Tesalonica 5:16. "Noong si Pablo ay nasa lubos na nakapanghihinang kalagayan, na maaaring magdulot ng kalungkutan sa mga Kristiyanong hilaw, si [Pablo] ay may matatag sa puso, puno ng tapang at pag-asa at kagalakan, na nagsasabi, 'Magalak kayong lagi sa Panginoon; muli kong sasabihin, Magalak kayo' (Fil 4:4). Nakitaan Siya ng parehong pag-asa at kagalakan nang siya'y nasa palapag ng barko, ang bagyo ay pumapalo sa kanya, ang barko ay patungo sa pagkawasak. Siya'y nagbigay ng utos sa kumander ng barko at naging ligtas ang buhay ng lahat na nakasakay. Bagama't siya ay isang bilanggo, siya ang totoong pinuno ng barko, ang pinakamalaya at pinakamasayang tao na nakasakay." - My Life Today, p. 334. b. Bakit ang pagkakanta at pagpupuri sa Panginoon ay isang mahalagang parte sa ating pananampalataya? Awit 98:1-6; 95:1-8; Apoc. 15:2-4. "Habang ang bayan [ng Israel] ay naglalakbay sa ilang, maraming mahahalagang mga leksyon ang naikintal sa kanilang isipan sa pamamagitan ng awit. . . . "Sa gayon ang kanilang mga kaisipan ay naalis mula sa mga pagsubok at kahirapan sa daan, ang hindi mapalagay, at maligalig na espiritu ay naginhawaan at napanatag, ang mga prinsipyo ng katotohanan ay naitanim sa isipan, at ang pananampalataya ay napalakas." - Ed., p. 39. Biyernes Marso 3 Personal na mga Katanungan para sa Pagbabalik-aral 1. Sa anong mga paraan na si Isaac ay isang simbolong kumakatawan kay Kristo? 2. Paano na naipapahayag ng karanasan ni Abraham ang lalim ng sakripisyo ng Diyos? 3. Ipaliwanag kung bakit kailangang danasin ni Kristo ang pakiramdam ng mga taong tinalikuran ng Dios? 4. Ano ang kahalagahan ng pagkabuhay muli sa isang Kristiyano? 5. Ano ang pinakamabisang gamot para sa kalungkutan? 51
Leksiyon 10 Sabbath, Marso 11, 2017 Pagtitiyaga ni Abraham "Maghintay ka sa Panginoon, magpakalakas ka at magpakatapang ang iyong puso; Oo, maghintay ka sa Panginoon" (Awit 27:14). "Kapag tayo'y nasa kabalisahan, bago pa man natin buksan sa Kanya ang ating pagkabalisa, ang [Diyos] ay gumagawa na ng paraan para sa ating paglaya" - Our High Calling, p. 316. Mungkahing Babasahin: Steps to Christ, pp. 93-104; Our High Calling, pp. 315-319. Linggo Marso 5 1. ANG MGA HANGARIN NG PUSO a. Ano ang hangarin ng puso ni Abraham? Gen. 15:1-3. Ano ang ipinangako ng Diyos sa mga nananampalataya sa Kanya? Awit 37:4, 5; Mat. 21:21, 22. "Bawat pangako sa Salita ng Diyos ay para sa atin. Sa iyong mga panalangin, ipahayag ang pangako ng salita ni Jehovah at sa pamamagitan ng pananampalataya ay angkinin ang Kanyang mga pangako. Ang salita Niya ang kasiguruhan na kung ikaw ay hihingi na may pananampalataya, matatanggap mo lahat ng espirituwal na mga pagpapala. Patuloy kang humingi, at ikaw ay makatatanggap ng lubhang masagana higit pa sa lahat ng iyong hiningi o inisip. Turuan mo ang sarili mo na magkaroon ng walang hangganan na pagtitiwala sa Diyos. Ilagak mo sa kanya ang lahat mong kabalisahan. Matiyaga kang maghintay sa Kanya, at kanya itong gagawin." - In Heavenly Places, p. 71. b. Kapag tayo'y nananalangin upang ganapin ng Diyos ang isang hangarin ng ating puso, ano pa ang palagi nating kailangang idagdag sa ating kahilingan? San. 4:13-15; Mat. 26:39. "Ang mabuting laging gawin ay ipagkatiwala ang ating mga hangarin sa ating matalino sa lahat na Ama sa langit, at pagkatapos, kasama ang sakdal na pagtitiwala, ay ipagkatiwala lahat sa Kanya. Alam natin na pakikinggan tayo ng Diyos kapag tayo'y hihingi ayon sa kanyang kalooban. Ngunit ang pagsasabi ng ating mga kahilingan na walang pagpapasakop ng kalooban ay hindi tama; ang ating mga panalangin ay kailangang gawin, hindi sa paraan na pautos, kundi sa paraan na naghihingi." - MH, p. 230. 52
Lunes Marso 6 2. NAGHIHINTAY NG MAS MATAGAL KAYSA SA INAASAHAN a. Ipaliwanag paano sinagot ng Diyos ang panalangin ni Abraham sa sandaling natapos niya ang kanyang paghingi? Gen. 15:3, 4. "Dahil si Abram ay walang anak, sa una ay kanyang naisip na ang kanyang pinagkakatiwalaang alipin, na si Eliezer, ay dapat magiging ampon niyang anak, at tagapagmana. Ngunit pinaalam ng Diyos kay Abram na ang kanyang alipin ay hindi niya magiging anak at tagapagmana, subalit siya mismo ay magkakaroon ng isang anak." - Spiritual Gifts, vol. 3, pp. 100, 101. b. Bagaman agad na pinangakuan ng Diyos si Abraham ng isang anak, bakit hindi Niya pinahayag sa una pa lang ang araw ng kapanganakan ng anak ni Abraham? Gawa 1:6, 7; Kawikaan 16:9; Awit 34:8. "Layunin ng Panginoon na patunayan ang matatag na pananampalataya at pananalig ni Abram sa mga pangakong Kanyang ginawa sa kanya." - Ibid., p. 101. "Hindi natin kailangang asahan na laging sisikat ang araw sa mundong ito. Magkakaroon din ng mga ulap at bagyo sa palibot natin, at kailangang nakahanda tayo na panatilihin ang ating mata na nakatingin kung saan natin huling nakita ang liwanag. Ang sinag nito'y maaaring nakatago ngunit . . . nananatiling sumisikat sa kabila ng ulap. Gawain natin ang maghintay, magbantay, manalangin, at manampalataya. Higit nating Pahahalagahan ang liwanag ng araw pagkatapos na ang mga ulap ay mawawala. Ating makikita ang kaligtsan ng Diyos kapag tayo'y magtiwala sa Diyos sa kadiliman pati na sa liwanag." - Our High Calling, p. 318. k. Kapag ang panalangin ay hindi sinagot sa panahong inaasahan, nasa anong panganib tayo nahaharap? 1 Cor. 10:9, 10; Heb. 3:12-14. Saan ito patutungo? Gen. 16:1-6. "Kapag ang ating mga panalangin ay tila hindi sinasagot, tayo'y kumapit sa pangako; sapagkat ang panahon ng pagsagot ay siguradong darating, at ating matatanggap ang biyayang pinakakailangan natin. Ngunit ang paniniwala na ang panalangin ay laging sasagutin sa paraan at para sa particular na bagay na ating hinangad, ay kapangahasan. Ang Diyos ay napakapantas upang magkamali, at napakabuti upang pigilin na hindi maibigay ang anumang mabuting bagay sa kanila na lumalakad na matuwid. Kung ganun ay huwag matakot na magtiwala sa Kanya, kahit na hindi mo nakikita ang agarang sagut ng iyong mga panalangin. Magtiwala sa sigurado Niyang pangako, 'Humingi kayo, at kayo ay bibigyan' (Mat. 7:7)." - SC, p. 96. 53
Martes Marso 7 3. ANG TAGAPAGBIGAY GANTI NG PANANAMPALATAYA a. Sa anong dalawang bagay ang nais ng Diyos paniwalaan natin? Heb. (ng pananampalataya) ni 11:6. Ano ang unang pagpapakita Abraham? Gen. 15:4-6. "Hindi natin dapat ilahad ang ating mga kahilingan sa Diyos upang patunayan kung kaya ba Niyang tutuparin ang Kanyang salita, kundi dahil tutuparin niya ito; hindi upang patunayan Niya na mahal Niya tayo, kundi dahil mahal Niya tayo." - DA, p. 126. b. Nang tinanggihan ng Diyos si Ismael bilang binhing ipinangako, ilarawan kung paano nakaapekto ang panahon sa pananampalataya nina Abraham at Sara sa pagtupad ng Diyos sa Kanyang pangako. Gen. 17:15-18; 18:9-12. "Nang malapit ng mag-isang daang taon si Abraham, ang pangako ng isang anak ay inulit sa kanya, na may kasiguruhan na ang tagapagmana sa hinaharap ay ang anak ni Sara. Subalit hindi pa naunawaan ni Abraham ang pangako. Ang kanyang isipan ay biglang natuon kay Ismael, humahawak siya sa paniwala na sa pamamagitan [ni Ismael] ay matutupad ang mga mahabaging layunin ng Diyos." - PP, p. 146. k. Ano ang nakasama sa bawat panalanging may kasagutan? Gen. 18:14; 21:1, 2. Ano ang kailangan nating lagging alalahanin tungkol sa "timing" ng Diyos kung ihambing sa "timing" natin. Habakuk 2:3. "Sa bawat taos-pusong panalangin ang sagut ay darating. Hindi man ito darating ayon sa iyong hangarin, o sa panahon na inaasahan mo; ngunit ito ay darating sa paraan at sa panahon na pinakakailangan mo. Ang mga panalangin na iyong inihandog sa panahon ng kalungkutan, kapaguran, pagsubok, ang Diyos ay sumasagot, hindi laging ayon sa iyong mga inaasahan, ngunit laging para sa iyong kabutihan." - GW, p. 258. "Hindi laging sinasagot ng Diyos ang ating mga panalangin sa unang pagtawag natin sa Kanya; sapagkat kung ito'y Kanyang gagawin, maaari nating ipalagay na tayo'y may karapatan sa lahat ng mga biyaya at pabor na Kanyang ibinibigay sa atin. Sa halip na suriin ang ating mga puso upang makita kung may mga kasamaan na ating tinataglay, kung may kasalanang pinagbibigyan, tayo'y maging pabaya at mabigo na mapagtanto ang ating pagtitiwala sa Kanya, at ang ating pangangailangan sa Kanyang tulong." - RH, March 27, 1913. 54
Miyerkules Marso 8 4. ANG PANGANGAILANGAN NG PAGTITIYAGA a. Bakit hindi laging pinapayagan ng Diyos na ang katuparan ng isang panalangin ay maganap agad? Santiago 1:2-4; Rom. 8:24, 25. "Lahat tayo'y naghahangad ng agaran at direktang mga tugon sa ating mga panalangin, at natutuksong madismaya kapag ang tugon ay naantala o dumating sa isang anyong hindi inaasahang. Ngunit ang Diyos ay lubhang pantas at mabuti upang lagi Niyang tugunan ang ating mga panalangin sa panahon at paraan na ating hinahangad. Siya ay gagawa ng mas higit pa at mas mabuti para sa atin kaysa sa pagtupad ng lahat nating kagustuhan. At dahil ating mapagkakatiwalaan ang Kanyang karunungan at pag-ibig, huwag nating hilingin na Siya'y pumayag sa ating kagustuhan, bagkus hangaring pumasok sa kasunduan at ganapin ang Kanyang layunin. Ang ating mga hangarin at interes ay dapat mawala sa Kanyang kalooban. Itong mga karanasan na sumusubok ng pananampalataya ay para sa ating kabutihan. Sa pamamagitan ng mga ito ay maipapakita kung ang ating pananampalataya ay totoo at taos-puso, na sumasandig lamang sa salita ng Diyos, o ito'y walang kasiguruhan at nagbabago depende sa sirkumstansiya. Napapalakas ang pananampalataya sa pagsasanay nito." - MH, p. 230, 231. b. Anong katiyakan mayroon tayo sa mga pangako ng Diyos kahit na sila'y hindi laging natutupad sa panahon na ating inaasahan? Heb. 6:13-18; Isa. 55:8-11; Awit 27:14. "Gumawa na may pananampalataya, at ipasa Diyos ang mga resulta. Manalangin ng may pananampalataya, at ang misteryo ng Kanyang probidensya ay magdadala ng kasagutan nito. Kung minsan tila ikaw ay hindi magtatagumpay. Ngunit gumawa at manampalataya, at ilagay sa iyong mga pagsisikap ang pananampalataya, pag-asa, at tapang. Pagkatapos mong gawin ang puede mong magawa, hintayin ang Panginoon, ipihayag ang kanyang katapatan, at gagawin niya ang Kanyang sinabi. Maghintay, hindi sa maligalig na pagkabahala, ngunit sa walang takot na pananamapalataya at matatag na pagtitiwala." - 7T, p. 245. "Maghintay sa Panginoon, at muli kong sasabihin, maghintay sa Panginoon. Maaari tayong humingi sa makataong kinatawan at hindi makatanggap. Maaari tayong humingi sa Diyos at Kanyang sasabihin, kayo'y makatatanggap. Kaya't alam ninyo kung sino ang inyong hahanapin; alam ninyo kung sino ang pagkakatiwalaan ninyo. Hindi ka dapat magtiwala sa tao o gawing armas ang laman. Sumandal ng malakas hangga't gusto mo sa Makapangyarihan na nagsabing, 'Kumapit sila sa akin upang mapangalagaan, makipagpayapaan sila sa akin, makipagpayapaan sila sa akin' (Isa. 27:5). Pagkatapos ay maghintay at magbantay at manalangin at gumawa, na panatilihin ang iyong mukha na patuloy na nakaharap sa Araw ng Kabanalan." - RC, p. 119. 55
Huwebes Marso 9 5. ANG PAGTITIAGA NG MGA BANAL a. Anong katangian ang naglalarawan sa nalabi na bayan ng Diyos? Apoc. 14:12. Bakit ang pag-ibig, na siyang pinakamataas na saklaw ng Kristiyanong hagdan, ay hindi nabanggit? 2 Ped. 1:5-7; San. 5:7, 8. "Ang matibay na layunin, ang hindi napapagod na pagsisikap, ang siyang makakamit ng tagumpay sa wakas. Yaong makapagtitiis hanggang sa wakas ang maliligtas. Sila na nagtitiyagang nakapagpatuloy sa kawang-gawa ang magkakaroon ng buhay na walang hanggan at imortal na gantimpala. . . . Lahat ng nakikibahagi sa labanang ito kay Satanas at sa kanyang kawan ay mayroong isang malapit na gawain sa harapan nila. Sila'y hindi dapat madaling mabago tulad ng waks o kandila, na madaling matunaw ng apoy sa ano mang porma. Kailangan nilang tiisin ang paghihirap bilang tapat na mga sundalo, manatili sa kanilang puestong kinalalagyan, at maging tapat sa bawat oras." - 2T, pp. 101, 102. b. Ipaliwanag paano ginagamit ng Diyos ang ating kasalukuyang mga pagsubok upang ihanda tayo sa pagbabalik ng ating Panginoon. Heb. 10:35-39; Mat. 25:5; 24:13, 42-44. "Sa relihiyosong buhay ng bawat kaluluwa na sa bandang huli ay maging matagumpay ay mayroong mga pangyayari na katakot-takot na kabalisahan at pagsubok; ngunit ang kanyang kaalaman sa banal na kasulatan ay makatutulong sa kanya upang alalahanin ang mga nakasisiglang pangako ng Diyos, na aaliw sa kanyang puso at magpapalakas sa kanyang pananampalataya sa kapangyarihan ng Makapangyarihan. . . . Ang pagsubok ng pananampalataya ay mas mahalaga kaysa ginto. Ang lahat ay kailangang matuto na ito'y isang bahagi ng pagdidisiplina sa paaralan ni Kristo, na mahalaga upang dalisayin at linangin sila mula sa dumi ng pagkamakamundo." - God's Amazing Grace, p. 81. Biyernes Marso 10 Personal na mga Katanungan para sa Pagbabalik-aral 1. Ipagkakaloob ba ng Diyos bawat hangarin ng ating puso? 2. Paano tayo magreak kapag bawat panalangin ay hindi sinasagot sa paraan na iniisip natin? 3. Bakit 'panahon' pananampalataya? ang pinakamalaking hamon sa ating 4. Sa mundo ng mabilisang teknolohiya, anong katangian ang kailangan nating linangin? 5. Bakit yung mga nabigong linangin ang isang matiising pagtitiwala sa Salita ng Diyos ay mahuhulog? 56
Leksiyon 11 Sabbath, Marso 18, 2017 Nagsusumamo para sa mga Makasalanan "Ang nagpapanumbalik sa isang makasalanan mula sa pagkaligaw sa kanyang landas ay magliligtas ng kaluluwa mula sa kamatayan, at magtatakip ng napakaraming kasalanan" (Santiago 5:20). "kailangan ang mga lalaki at ma babae na masigasig at nagsasakripisyo ng kanilang sarili, na lalapit sa Diyos at kasama ang malakas na pananangis at luha ay magsusumamo para sa mga kaluluwang nasa bingit ng pagkasira." - GW, p. 26. Mungkahing Babasahin: Patriarchs and Prophets, pp. 156-170. Linggo Marso 12 1. SODOMA AT GOMORRA a. Anong parusa ang dinanas ng siyudad ng Sodoma at Gomorra? Gen. 19:24, 25; Luc. 17:29. "Nagpaulan ang Panginoon ng asupre at apoy mula sa langit sa mga siyudad at mabungang kapatagan; sa mga palasyo at mga templo nito, sa mamahaling mga tirahan, sa mga hardin at mga ubasan, at sa mga taong lasing at naghahanap ng kasiyahan na sa nakaraang gabi lamang ay hinamak ang mga mensahero ng langit - lahat ay nalipol." - PP, p. 162. b. Para kanino magsilbing halimbawa ang Sodoma at Gomorra? 2 Ped. 2:6; Judas 7. "Ang mga apoy na lumipol sa mga siyudad ng kapatagan ay nagbigay ng kanilang babalang liwanag maging hanggang sa ating kapanahunan. Naituro sa atin ang nakakatakot at solemneng leksyon na habang ang awa ng Diyos ay matagal na nagtitiis sa mananalansang, mayroong hangganan na ang tao'y hindi na maaaring magpatuloy pa sa kasalanan. Kapag ang hangganan na iyan ay narating, aalisin ang iniaalok na awa, at ang pangangasiwa ng paghatol ay magsisimula. . . . "Ang kapalaran ng Sodoma ay isang solomneng paalala, hindi lamang sa mga nagkakasala, kundi sa lahat ng hindi nagpapahalaga sa liwanag at mga pribilehiyong ibinigay ng langit." - Ibid, pp. 162, 165. 57
Lunes Marso 13 2. ANG PAGMAMAKAAWA NI ABRAHAM a. Saan nanirahan si Lot na pamangkin ni Abraham? Gen. 13:10-13; 19:1. "Pinakamaganda sa mga siyudad ng lambak ng Jordan ay ang Sodoma, na nailagay sa isang kapatagan na 'gaya sa hardin ng Panginoon' sa kanyang pagkamayabong at kagandahan. Dito lumago ang masaganang mga halaman ng tropiko." - PP, p. 156. b. Nang ipinahayag ng Panginoon kay Abraham na Kanyang sisirain ang Sodoma at Gomorra, paano nagsumamo ng hindi deretsahan si Abraham para sa pamilya ni Lot? Gen. 18:22-32. "At ang tao ng pananampalataya ay nagsumamo para sa mga nananahan sa Sodoma. Minsan nang iniligtas sila ni [Abraham] sa pamamagitan ng kanyang tabak, ngayon siya'y nagsusumikap na iligtas sila sa pamamagitan ng panalangin. . . . "Taglay ang malalim na paggalang at pagpapakumbaba na kanyang binigkas ang kanyang pagmamakaawa . . . . Wala siyang pagtitiwala sa sarili, walang pagmamalaki ng kanyang sariling katuwiran. Hindi siya humingi ng pabor dahil sa kanyang pagsunod, o nang mga sakripisyong kanyang ginawa sa pagganap ng kalooban ng Diyos. Bilang isang makasalanan, siya'y nagsumamo alang-alang sa makasalanan. Ang gayong espiritu ang kailangang angkinin ng lahat na lumalapit sa Diyos. Gayunman ipinakita ni Abraham ang pagtitiwala ng isang anak na nagsusumamo sa isang mahal na ama. Siya'y lumapit sa makalangit na Mensahero at taimtim na sinabi ang kanyang kahilingan. . . . Inisip ni Abraham na sa mataong siyudad na iyon ay tiyak na may ibang mga sumasamba sa tunay na Diyos. . . . Hindi lamang minsan na humiling si Abraham, kundi maraming beses. Nang naging matapang dahil sa pagkakaloob ng kanyang kahilingan, siya'y nagpatuloy sa pagmamakaawa hangga't natamo niya ang kasiguruhan na kung mayroon lamang kahit sampung mga banal na matatagpuan dito, ang siyudad ay hindi parurusahan. "Pag-ibig sa mga nasawing kaluluwa ang nag-udyok sa panalangin ni Abraham. Bagama't nasusuklam Siya sa mga kasalanan ng masamang siyudad na iyan, hinangad niya na maligtas ang mga makasalanan. Ang kanyang matinding malasakit sa Sodoma ay nagpapakita sa balisa na dapat nating maramdaman para sa hindi pagsisisi. Dapat mayroon tayong pagkapoot sa kasalanan, ngunit may awa at pag-ibig para sa makasalanan. Sa ating palibot ay nariyan ang mga kaluluwang patungo sa pagkawasak bilang walang pag-asa, bilang kahila-hilakbot, na gaya ng sinapit ng Sodoma. Bawat araw ang pagkakataon ng ilan ay nagsasara. Bawat oras ang ilan ay lumalampas na hindi na maaabot pa ng awa. At nasaan ang mga tinig ng babala at pagmamakaawa upang pagsabihan ang makasalanan na tumakas mula rito sa nakatatakot na kamatayan? Nasaan ang mga kamay na nakaunat upang kunin siya mula sa kamatayan? Nasaan yung mga may pagpapakumba at may matiyagang pananampalataya na nagsusumamo sa Diyos para sa kanya?" - Ibid, pp. 139, 140. 58
Martes Marso 14 3. SINAGOT NA PANALANGIN a. Ipaliwanag kung paano sinagot ng Diyos ang panalangin ni Abraham na huwag parusahan si Lot. Gen. 19:1-3, 12-16, 27-29. "Natuliro ng kalungkutan, si [Lot] ay nagtagal, na ayaw lumisan. Kung hindi dahil sa mga anghel ng Diyos, silang lahat ay maaaring namatay sa pagkawasak ng Sodoma. Ang makalangit na mga sugo ang kumuha sa kanya, sa kanyang asawa at mga anak na babae sa pamamagitan ng kamay at pinalabas sila sa siyudad." - PP, p. 160. b. Anong sangkap ang kailangan natin laging isama sa ating mga panalangin upang magkaroon ng kapangyarihan? Heb. 11:6; Mat. 17:14-20; Mat. 9:29. "Manalangin ng may pananampalataya. At siguraduhing itugma ang iyong buhay sa iyong mga panalangin, upang iyong matanggap ang mga biyaya na iyong pinagdasal. Huwag mong payagang humina ang iyong pananampalataya, sapagkat ang biyayang natanggap ay kasukat ng pananampalatayang ipinakita. 'Mangyari sa inyo ang ayon sa inyong pananampalataya.' 'At anumang bagay na inyong hingin sa panalangin na may pananampalataya ay (Mat. 9:29; 21:22). Manalangin, manampalataya, magalak. Umawit ng mga papuri sa Diyos sapagkat Kanyang dininig ang iyong mga panalangin. Paniwalaan ang Kanyang salita. 'Siya na nangako ay tapat' (Heb. 10:23). Walang ni isang taos-pusong hinaing ang mawawala." - 7T, p. 274. inyong tatanggapin' "Kailangan nating panghawakan ng mas mahigpit ang di nagmimintis na mga pangako ng Diyos. Kailangang magkaroon tayo ng pananampalatayang hindi maitatanggi, pananampalataya na kumakapit sa hindi nakikita, pananampalataya na matatag, na hindi natitinag. Ang ganitong pananampalataya ang magdadala ng biyaya ng langit sa ating mga kaluluwa." - My Life Today, p. 8. k. Paano tayo magkakaroon ng tiwala na laging ililigtas ng Diyos ang matuwid? 1 Ped. 3:12; Awit 145:18, 19; 55:22. "Sa pinakamadilim na mga oras, sa ilalim ng mga kalagayang higit na nakakahadlang, ang Kristiyanong mananampalataya ay maaaring panatilihin niya ang kanyang kaluluwa sa pinagmumulan ng lahat ng liwanag at kapangyarihan. Araw- araw, sa pamamagitan ng pananampalataya sa Diyos, ang kanyang pag-asa at tapang ay maaaring magpanibago. . . . Tutuparin ng Panginoon ng mas higit pa ang pinakamataas na inaasahan ng mga nagtitiwala sa Kanya. Ibibigay Niya sa kanila ang karunungang hinihingi ng kanilang iba't-ibang pangangailangan." - Ibid., p. 55. 59
Miyerkules Marso 15 4. PAGSUSUMAMO PARA SA MGA KALULUWA a. Ano ang kalagayan ng mundo bago ang pagbabalik ni Jesus? Luc. 17:28-30; 2 Tim. 3:1-6. "Naipakita sa akin ang kalagayan ng mundo, na ito'y mabilis na pinupuno ang kopa ng katampalasanan. Pinupuno ng sarisaring karahasan at krimen ang ating mundo, at ginagamit ni Satanas ang bawat paraan upang gawing laganap ang krimen at bisyong nakakasira o nakakahiya. Ang mga kabataang lumalakad sa mga kalye ay napapalibutan ng mga pulyeto at paabiso ng krimen at kasalanan, na naihahayag sa ilang nobela o naisasadula sa ilang teatro/sinehan. Ang kanilang mga isipan ay naturuan sa kaalaman ng kasalanan. Ang mga gawain ng mga taong hamak at kasuklam-suklam ay naipapakita sa kanila sa mga pang-araw-araw na periyodiko, at lahat ng bagay na nakakagising sa pagkamausisa at pumupukaw sa makahayop na hilig ay naipamamalas sa kanila sa paraang nakakakilig at nakatutuwang mga kwento. "Ang mga panitikang nagmula sa mga tiwaling intelehente ang lumalason sa isipan ng libo-libo sa ating sanglibutan. Ang kasalanan ay hindi lubhang masama sa paningin. Napakarami silang napapakinggan at nababasa na nakakahiyang krimen at kasamaan na kung saan ang minsa'y malambot na konsensiya na umuurong sa panginginig sa takot ay naging napakapurol na kaya na nitong manatili sa nakakahiya at bulgar na mga pananalita at mga gawa ng mga tao na may sakim na pagkawili." - 3T, pp. 471, 472. "Ang karamihan ay nagsisikap na kalimutan ang Diyos, at sila'y sabik na tumatanggap ng mga gawa-gawang kwento lamang, upang maaari silang magpatuloy sa landas ng pagpapalayaw sa sarili nang hindi ginagambala." - The SDA Bible Commentary [E. G. White Comments], vol. 5, p. 1122. b. Ipaliwanag kung paano tayo magkaroon ng parehong saloobin sa panalangin gaya ng na kay Abraham. Ezek. 9:4; Santiago 5:16-20. "Hindi tayo dapat humatol ng iba; hindi natin ito gawain; ngunit dapat nating mahalin ang bawat isa at ipanalangin ang bawat isa. Kapag nakita natin ang isa na naligaw mula sa katotohanan, maaari natin siyang iyakan gaya ng pag-iyak ni Kristo sa Jerusalem." - 5T, pp. 345, 346. "Kapag ang isang kapatid ay naligaw, ito ang panahon na maipakita mo ang iyong tunay na malasakit sa kanya. Lumapit ka sa kanya na may kabaitan, at manalangin ka kasama niya at para sa kanya, habang inaalala mo ang hindi masukat na halaga ng ibinayad ni Kristo para sa kanyang katubusan. Sa ganitong paraan ay maaari mong mailigtas ang isang kaluluwa mula sa kamatayan at maikukubli ang maraming kasalanan." - Ibid., pp. 58, 59. "Ang mga taong hindi nakararamdam ng pagkalungkot sa pagbaba ng kanilang espirituwal na kalagayan, o magluksa sa mga kasalanan ng iba, ay maiiwan na walang selyo ng Diyos." - Ibid., p. 211. 60
Huwebes Marso 16 5. ANG HINIHINTAY NA HATOL a. Mula saan natin dapat subukan na tulungan ang mga kaluluwa upang makatakas? Apoc. 14:7, 10, 11; 15:1. "Hindi tututulan ng masasamang tao ang isang uri ng kabanalan, o tatanggihan ang isang kilalang ministeryo na walang inihahayag na krus para ipapasan sa kanila. Ang likas na puso ay hindi seryosong tumututol sa isang relihiyon na walang ginagawa upang ang mga lumalabag sa kautusan ay mayanig, o walang ginagawa upang ang puso at konsensya ay mamulat sa nakakatakot na katotohanan ukol sa isang paghatol na darating. Ang pagkilos ng Espiritu at kapangyarihan ng Diyos ang pumupukaw ng pagtutol, at nag- uudyok sa likas na puso upang magrebelde. Ang katotohanan na magliligtas sa kaluluwa ay hindi lamang manggagaling sa Diyos, kundi ang Kanyang Espiritu ay kinakailangang kasamang gumawa sa panganaral nito sa iba, at kung hindi ang katotohanan ay babagsak na walang kapangyarihan sa harapan ng sumasalungat ng mga impluwensya." - GW (1892), p. 66. b. Gaya ng karanasan ni Lot, paano natin alam na marami ang halos hindi makatatakas sa paghatol na darating? Gen. 19:17; Luc. 17:28- 32; 1 Ped. 4:17, 18. "Ang paghatol ng Diyos ay malapit ng maibuhos sa lupa. 'Tumakas ka alang-alang sa iyong buhay' ang siyang babala mula sa mga anghel ng Diyos (Gen. 19:17). Ang ibang mga tinig ay narinig na nagsasabing, 'Huwag kang mabibigla; walang dahilan para maalarma.' Sila na namamahinga sa Ziyon ay sumigaw 'Kapayapaan at kaligtasan,' habang ang langit ay nagpahayag na ang mabilis na pagkawasak ay malapit ng dunating sa mga mananalansang. . . . Ganyan ang nangyari sa pagkawasak ng lumang mundo at noong ang Sodoma at Gomorra ay nalipol ng apoy." - 5T, p. 233. Biyernes Marso 17 Personal na mga Katanungan para sa Pagbabalik-aral 1. Anong babala ang naibigay sa atin mula sa karanasan ng Sodoma? 2. Ano nawa ang dalahin ng bawat Kristiyano? 3. Ipaliwanag paano ang isang panalangin na may pananampalataya ay maaaring makapagliligtas ng kaluluwa. 4. Anong saloobin ang kailangan natin ngayon ng higit pa kaysa dati? 5. Ipaliwanag bakit ang huling babala ay kailangang maibigay ng madalian? 61
Leksiyon 12 Sabbath, Marso 25, 2017 Ang Mana ni Abraham "Sapagkat [si Abraham] ay umaasa sa lungsod na may mga kinasasaligan, na ang nagplano at nagtayo ay ang Diyos" (Hebreo 11:10). "Tayo lamang ay mga manlalakbay at mga estranghero sa mundong ito. Tayo'y umaasa sa lungsod na hinihintay ni Abraham, na ang nagplano at nagtayo ay ang Diyos." - In Heavenly Places, p. 112. Mungkahing Babasahin: Testimonies, vol. 1, pp. 346-353; The Faith I Live By, p. 304. Linggo Marso 19 1. ISANG PANGAKO NG PAMANA a. Anong pamana ang ipinangako ng Diyos kay Abraham at sa kanyang binhi? Gen. 17:7, 8; 1 Cronica 16:15-18; Rom. 4:13. "Ang kaloob kay Abraham at sa kanyang binhi ay kasama hindi lamang ang lupain ng Canaan, kundi ang buong mundo. . . . At malinaw na itinuturo ng Biblia na ang mga pangakong ginawa kay Abraham ay matutupad sa pamamagitan ni Kristo." - PP, p. 170. b. Ano ang sinisimbolohan ng makalupang lupang pangako ng Canaan? Heb. 11:8-10, 13-16; Apoc. 21:1-3. "Ang tinig ng Diyos ay narinig, na nagpahayag kay [Abraham] na huwag umaasa ng agarang pag-aangkin ng Lupang Pangako, at itinuturo ang hinaharap na paghihirap ng kanyang salinlahi bago ang kanilang pagtira sa Canaan. Ang plano ng pagtubos ay nabuksan sa kanya rito, sa kamatayan ni Kristo, ang dakilang handog, at ang Kanyang pagparito na may kaluwalhatian. Nakita rin ni Abraham na ang lupa ay naibalik sa kanyang Eden na kagandahan, na ibibigay sa kanya bilang isang walang hanggang pagmamay- ari, bilang huli at ganap na katuparan ng pangako." - Ibid., p. 137. 62
Lunes Marso 20 2. MGA TAGAPAGMANA NG KAHARIAN a. Sino ang iisang tunay na tagapagmana ng kahariang pangako? Mat. 21:33-39; Gal. 3:16; Heb. 1:1, 2. "Si Kristo ang 'itinalaga [ng Ama] na tagapagmana ng lahat ng mga bagay, na sa pamamagitan din niya'y ginawa Niya ang mga sanlibutan.' Siya ang 'kaningningan ng Kanyang kaluwalhatian at tunay na larawan ng kanyang likas.' At kanyang inaalalayan ang 'lahat ng bagay sa pamamagitan ng kapangyarihan ng kanyang salita' (Heb. 1:2, 3). Angkin Niya ang banal na karilagan at kadakilaan. Nalulugod ang Ama na sa Kanya'y lubos na nananahan ang lahat. Minagaling ng Ama na ang buong kapuspusan ay Manahan sa kanya. At 'hindi Niya itinuring na isang bagay na dapat panghawakan ang pagiging kapantay ng Diyos' (Fil. 2:6). Gayun pa man ay ipinagpalit ni Kristo ang isang luklukan ng liwanag at kaluwalhatian na nasa Kanya kasama ng Kanyang Ama, na hindi Niya ibinibilang na isang bagay na hahangaring maging kapantay ng Diyos, samantalang ang tao ay napahamak sa kasalanan at paghihirap. Siya'y dumating mula sa langit patungong lupa, dinamitan ang Kanyang pagkaDiyos ng pagkatao, at pinasan ang sumpa bilang kasiguruhan para sa nahulog na lipi. Hindi Siya pinilit na gawin ito; kundi pinili Niya na pasanin ang mga resulta ng pagsalansang ng tao upang ang tao'y makatakas sa walang hanggang kamatayan." - ST, Feb. 20, 1893. b. Paano tayo magiging mga tagapagmana kasama ni Kristo na maging kabahagi ng Kanyang mana? Rom. 4:13-17; Gal. 3:26-29. "Sila lamang na nagpahalaga sa biyaya ni Kristo, na siyang nagpaging tagapagmana sa kanila ng Diyos at kasamang tagapagmana ni Jesus, ang babangon mula sa libingan na taglay ang larawan ng kanilang Manunubos." - SM, bk. 1, p. 259. "Ang katuparan ng pangako na tayo'y magiging kasamang tagapagmana ni Kristo ay nakasalalay sa ating pagpayag na itanggi ang sarili." - The Upward Look, p. 235. k. Habang inihahayag natin ang ating pananampalataya kay Jesu-Kristo na sa Kanya ibinigay lahat ng mga pangako ng Diyos, ano ang Kanyang itinawag sa atin? Rom. 8:14-17; Gal, 4:4-7. "Ang mga yaman ng walang hanggan ay naibigay sa pangangalaga ni Jesu-Kristo, upang ibigay sa kanino man Niyang nais; ngunit nakakalungkot dahil napakarami ang mabilis na nawalan ng pagtingin sa maalagang biyaya na iniaalok sa kanila sa pamamagitan ng pananampalataya sa Kanya. Kanyang ibibigay ang mga makalangit na yaman sa mga maniniwala sa Kanya, tumitingin sa Kanya, at namamalagi sa Kanya." - SM, bk. 1, p. 138. 63
Martes Marso 21 3. ISANG WALANG HANGGANG KAHARIAN a. Bilang mga anak na lalaki at babae ng Diyos, sa pamamagitan ng pananampalataya, anong uri ng kaharian ang ipinangako sa atin? Dan. 2:44; 7:27; 2 Ped. 1:11. "Ang mga layunin ng Panginoon para sa Kanyang bayan ay pareho noon pa man. Hangad Niyang igawad sa mga anak ng tao ang mga kayamanan ng isang walang hanggang pamana. Ang Kanyang kaharian ay isang walang hanggang kaharian. Kapag ang mga pumili na maging masunuring mga sakop ng Kataas-taasan sa wakas ay naligtas sa kaharian ng kaluwalhatian, ang layunin ng Diyos sa sangkatauhan ay matutupad." - RH, December 26, 1907. b. Gaano katagal tatamasahin ng mga mananampalataya itong walang hanggang kaharian? Tito 3:7; 1 Juan 5:11-13. "Ang buhay na ito'y isang paaralan ng pagsasanay, kung saan tayo'y mababago, madadalisay, at magiging karapat-dapat para sa samahan ng mga banal sa kaharian ng Diyos, na kung kanino natin inaasahang makasalamuha sa buong kapanahunan ng walang katapusan." - The Bible Echo, July 29, 1895. k. Paano natin alam na nais ng Diyos na ang bawat isa ay makibahagi sa pamanang ito? 2 Ped. 3:9; Ezek. 18:32; Juan 3:16. "Hindi kalooban ng Panginoon na may kaluluwang mawawaglit. Ang Kanyang awa ay hindi mabilang, at hindi Niya hahayaan ang Kanyang biniling pagmamay-ari na Kanyang ibinigay ang Kanyang sariling buhay upang tubusin ay magiging laruan ng mga tukso ni Satanas. Ang buong langit ay ibinigay sa lahat ng nananampalataya Kay Jesu-Kristo bilang kanilang kasalukuyang personal na Tagapagligtas." - The Upward Look, p. 150. "Ang Liwanag ng sanlibutan ay nagliliwanag sa atin upang ating makuha ang banal na sinag at hayaan na ang liwanag na ito'y magniningning sa iba sa mabubuting gawa upang maraming kaluluwa ang maakay upang luwalhatiin ang ating Ama na nasa langit. Siya'y mapahinuhod, hindi nais na sino man ay mawaglit, kundi ang lahat sana'y magsisi, at nagdadalamhati ang puso ni Jesus na napakarami ang tumatanggi sa inihahandog na Kanyang awa at walang kapantay na pagmamahal." - MR, vol. 2, pp. 237, 238. 64
Miyerkules Marso 22 4. PAGHAHAWAKAN ANG ATING PAGTITIWALA a. Ano ang iminumunkahi sa atin na ating panghawakan? Heb. 3:14; 10:23, 35, 36; Apoc. 3:11. "Ang mga pasya ay maaaring gawin sa isang sandali na magtatakda sa kalagayan ng isang tao magpakailan man. . . . Ngunit alalahanin na kinakilangan ang habam-buhay na pagawa upang mabawi ang ano mang naitapon ng isang sandaling pagsang-ayon sa tukso at katangahan. . . . "Yaong manalo ng langit ay gagamitin ang kanilang marangal na pagsisikap at gagawa na may pagtitiyaga, upang kanilang maani ang bunga ng kanilang trabaho. May isang kamay na magbubukas ng malawak sa mga pinto ng Paraiso para sa mga nanindigan sa pagsubok ng tukso at pinananatili ang isang mabuting konsensya sa pamamagitan ng pagtalikod sa mundo, sa kanyang karangalan, sa kanyang papuri, para sa pag-ibig ni Kristo, kaya ipinapahayag nila Siya sa harapan ng mga tao at matiyagang naghihintay upang ipahayag Niya sila sa Kanyang Ama at sa mga banal na anghel." - My Life Today, p. 322. b. Ipaliwanag kung paano na ang karamihan sa literal na mga anak ni Abraham ay tangihang pagkalooban ng pamana? Mga Bilang 13:25- 33; 14:1; Heb. 3:18, 19; Judas 5. "Sa loob ng apatnapung taon, ang sinaunang Israel ay hindi nakapasok sa lapain ng canaan dahil sa kawalan ng pananampalataya, pagbubulong-bulong, at pagrerebelde. Ang mga kasalanang ito rin nakaantala sa pagpasok ng modernong Israel sa makalangit na Canaan. Sa parehong kaso ay hindi nagkamali ng pangako ng Diyos. Ang kawalan ng pananampalataya, pagkamakamundo, kawalan ng pagpapakabanal, at alitan sa pagitan ng mga nag-aangking bayan ng Panginoon ang nagpapanatili sa atin dito sa mundo ng kasalanan at kalungkutan ng maraming mga taon" - Evangelism, p. 696. k. Ano ang dapat na unang prayoridad ating buhay? Mat 6:33; Lucas 12:31-34; Col. 3:1, 2. "Tumingin palayo sa mundong ito tungo sa walang hanggan. Gamitin ang iyong pinakamasugid na mga pagsisikap upang makamtan ang mga bagay na pinahahalagahan ng Diyos, at ibinigay ni Kristo ang Kanyang mahal na buhay upang ito'y maaari mong makamta. Ang Kanyang sakripisyo ang maluwang na nagbukas sa iyo ng mga pinto ng makalangit na kalakal. Ilagak mo ang iyong yaman sa tabi ng luklukan ng Diyos sa pamamagitan ng paggamit ng puhunan na binigay sa iyo upang gawin ang hinahangad Niyang magawa sa paghikayat ng mga kaluluwa sa pagkaalam ng katotohanan." - CS, pp. 225, 226. 65
Huwebes Marso 23 5. ISANG NAGKAKAISANG KAHARIAN NG DIYOS a. Gaano karami sa mga anak ni Abraham ang makakasama niya sa pagpupuri sa Diyos habang siya'y pumapasok sa kanyang pamana? Heb. 11:39, 40; 1 Tes. 4:16, 17; Isa. 66:23. "Hindi tayo kailangang mawalan ng pag-asa kapag ating nakikita ang iba na linalabanan ang panghihina ng kanilang kalooban na gaya natin, sila'y nahulog din sa mga tukso na gaya natin, subali't sila ay nakabangon at nabiyayaan ng Diyos. Ang mga kinasihang mga salita ay nag-aaliw at nagpapasaya sa nagkakamaling kaluluwa. Bagaman ang mga patriyarka at mga apostol ay may mga makataong mga kahinaan, ngunit sa pamamagitan isang mabuting patotoo, ng pananampalataya ay nakamit nila ang nakipagbaka sa kanilang mga lakas ng Panginoon, at labanan sa maluwalhating nagtagumpay. Sa ganitong paraan maaaring rin tayong magtiwala sa bisa ng handog sa kasalanan at maging mga mananagumpay sa pangalan ni Jesus." - 4T, p. 15. b. Ano ang gagawin ng bawat naligtas na mananampalataya kapag harap-harapan na nakita nila si Jesu-Kristo bilang Tagapagligtas? Filipos 2:9-11; Apoc. 7:9, 10. At ano ang gagawin ni Jesus pagkatapos? 1 Cor. 15:24-28. "Lahat [ng natubos] ay nagka-isa sa pagpuri [sa Tupa] na namatay upang ang mga tao ay magkaroon ng buhay na sumusukat sa buhay ng Diyos. Ang labanan ay natapos na. Ang pagdurusa at awayan ay nagwakas na. Mga awit ng tagumpay ang pumuno sa buong langit habang inaawit ng mga natubos ang masayang awit, Karapat-dapat, karapat-dapat nga ang Tupang napaslang, at nabuhay muli, na isang matagumpay na manlulupig." - AA, p. 602. Biyernes Marso 24 Personal na mga Katanungan para sa Pagbabalik-aral 1. Anong uri ng lupain ang hinahanap ni Abraham? 2. Paano lamang tayo magiging kabahagi ng pamana ni Abraham? 3. Ano ang hinahangad ng Diyos para sa bawat tao dito sa mundo? 4. Paano natin panghahawakan ng matatag ang ating pagtitiwala hanggang sa wakas? 5. Anong uri ng mga awit ang makakasamang aawitin ng mga natubos sa makalangit na koro? 66
Tala Ipinapaalam sa lahat ang mga sumusunod na kaganapan sa ating Iglesia: National Youth Convention: (Para sa lahat ng Nais dumalo) Abril 27-Mayo 6, 2017- Kalibo, Aklan. PUC Triennial Session: (Para sa mga delegado lamang) Mayo 8-10, 2017 - Kalibo, Aklan. 67
68
69